**БЕЛАРУСКІ ДЗЯРЖАЎНЫ ЎНІВЕРСІТЭТ**

**ЗАЦВЯРДЖАЮ**

Прарэктар Беларускага

дзяржаўнага ўніверсітэта

па вучэбнай працы і

адукацыйных інавацыях

\_\_\_\_\_\_\_\_\_\_\_\_\_\_\_ А.М.Здрок

\_\_\_ \_\_\_\_\_\_\_\_\_\_\_\_\_\_ 202\_\_г.

Рэгістрацыйны № УД-\_\_\_\_\_\_/уч.

**ПРАГРАМА**

**дзяржаўнага экзамену для спецыяльнасці:**

**1-23 01 10 Літаратурная работа (па напрамках);**

**напрамак спецыяльнасці:**

 **1-23 01 10-01 Літаратурная работа (творчасць)**

2020 г.

Праграма складзена на аснове АСВА 1-23 01 10-2013, вучэбнана плана Е23-269/вуч. от 29.05.2015 г., тыпавых вучэбных праграм па дысцыплінах «Літаратурна-мастацкая крытыка» (№ТД-Е3503/тип. От 22.04.2013 г.), «Асновы творчай дзейнасці літаратурнага работніка», «Сучасны літаратурны працэс», «Мова і стыль сродкаў масавай камунікацыі».

**СКЛАДАЛЬНІКІ:**

*Л.П.Саянкова-Мяльніцкая* – загадчык кафедры літаратурна-мастацкай крытыкі Інстытута журналістыкі Беларускага дзяржаўнага ўніверсітэта, кандыдат філалагічных навук, дацэнт;

*А.М.Кавалеўскі* – старшы выкладчык кафедры літаратурна-мастацкай крытыкі Інстытута журналістыкі Беларускага дзяржаўнага ўніверсітэта.

**РЭКАМЕНДАВАНА ДА ЗАЦВЯРДЖЭННЯ:**

Кафедрай літаратурна-мастацкай крытыкі Інстытута журналістыкі
Беларускага дзяржаўнага ўніверсітэта

(пратакол № 17 ад 04.06.2020 г.)

Навукова-метадычным саветам Беларускага дзяржаўнага ўніверсітэта
(пратакол № 2 ад 07.12.2020 г.)

**ТЛУМАЧАЛЬНАЯ ЗАПІСКА**

Дзяржаўны экзамен па спецыяльнасці – важны складнік фінальнага этапу вучэбнага працэсу. Асноўная мэта дзяржаўнага экзамену – праверыць, наколькі сістэмна выпуснік засвоіў вучэбную праграму па розных прадметах, ці здольны ён суаднесці веды па спецыяльных дысцыплінах з агульнагуманітарнымі і практычнымідысцыплінамі.

Праграма дзяржаўнага экзамену складаецца з трох блокаў.

Першы блок уяўляе сабой тэарэтычныя пытанні па профільных вучэбных дысцыплінах спецыяльнасці “Літаратурная работа (творчасць)”: “Асновы творчай дзейнасці літаратурнага работніка”, “Сучасны літаратурны працэс”, “Літаратурна-мастацкая крытыка”**.**

Другі блок – пытанні па вучэбнай дысцыпліне “Мова і стыль сродкаў масавай камунікацыі”.

Трэці блок складаецца з практыка-арыентаваных пытанняў па вышэйпералічаных дысцыплінах спецыяльнасці. Задача трэцяга блока – прадэманстраваць не толькі веды, але і навыкі студэнтаў, рэалізацыю імі канкрэтных навучальных і вытворчых заданняў, якія выконваліся ў рэдакцыях СМІ.

Навучэнцы дапускаюцца да дзяржаўнага экзамену пры наяўнасці творчай справаздачы (партфоліа). Справаздача складаецца з матэрыялаў, падрыхтаваных студэнтамі за ўвесь перыяд навучання па розных вучэбных дысцыплінах, а таксама падчас вучэбнай, вытворчай і пераддыпломнай практыкі і ўключае наступныя элементы:

–публікацыі розных жанраў у сродках масавай інфармацыі, радыёсцэнарыі па тэмах культуры, мастацтва (нататкі, рэпартажы, замалёўкі, інтэрв’ю, артыкулы і інш);

–публікацыі літаратурна-мастацкай крытыкі розных жанраў у спецыялізаваных і масавых выданнях (інтэрв’ю, карэспандэнцыі, эсэ, аглядныя і праблемныя артыкулы, творчыя партрэты, рэцэнзіі, агляды);

–падрыхтаваныя літаратурня творы розных відаў (паэзія, проза, драматургія);

–надрукаваныя ўласныя літаратурныя творы.

Студэнты маюць права карыстацца партфоліа пры падрыхтоўцы адказу на пытанні трэцяга блока.

Дзяржаўны экзамен для спецыяльнасці 1-23 01 10 “Літаратурная работа (па напрамках)” мае комплексны характар. Студэнты павінны ў
сваіх адказах быць падрыхтаваны да вырашэння наступных задач прафесійнай дзейнасці:

– валоданне навыкамі дзейнасці літаратурнага работніка (пісьменніка, крытыка, літаратурнага аглядальніка);

– веданне прыёмаў арганізацыі мастацкага тэксту рознага тыпу;

– уменне аналізаваць мастацкі тэкст з пункту гледжання розных школ і падыходаў;

– рэгуляванне адносін і ўзаемадзеянняў у рэдакцыйна-творчым працэсе;

–правядзенне тэарэтычных і прыкладных навуковых даследаванняў;
– валоданне навыкамі кіравання працоўным калектывам;
– ацэнка вынікаў, у тым ліку маркетынгавы аналіз дзейнасці на інфармацыйным рынку;
– планаванне, кіраванне і арганізацыйнае забеспячэнне дзейнасці рэдакцыі;
– атрыманне, апрацоўка і распаўсюджванне інфармацыі друкаваных, аўдыявізуальных і інтэрнэт-СМІ;
– ажыццяўленне прафесійнай дзейнасці ў сферы друкаваных, аўдыявізуальных і інтэрнэт-СМІ, звязанай з выпускам перыядычных выданняў, з падрыхтоўкай тэле - і радыёперадач, з напаўненнем і абнаўленнем інтэрнэт-сайтаў у адпаведнасці з патрабаваннямі развіцця грамадства і стану інфармацыйнай прасторы.

**ПРЫКЛАДНЫ ПЕРАЛІК ПЫТАННЯЎ**

**ДА ДЗЯРЖАЎНАГА ЭКЗАМЕНУ**

**Блок I. Пытанні да дзяржаўнага экзамену па вучэбных дысцыплінах “Асновы творчай дзейнасці літаратурнага работніка”, “Сучасны літаратурны працэс”, “Літаратурна-мастацкая крытыка”**

1. Прырода мастацтва. Мастацтва як форма мыслення і спосаб пазнання свету.
2. Віды мастацтва: вызначэнне, прынцыпы класіфікацыі. Літаратура як дынамічны від мастацтва.
3. Нацыянальнае і агульначалавечае, гістарычнае і вечнае ў літаратуры.
4. Мастацкі вобраз як эстэтычная катэгорыя. Асаблівасці літаратурнага вобраза.
5. Асноўныя кірункі гісторыі развіцця рускай літаратурна-мастацкай крытыкі.
6. Праблема чытацкага ўспрымання i спробы яе вырашэння шляхам iнтэрпрэтацыi ў літаратурна-мастацкай крытыцы.
7. Інтэрпрэтацыя тэксту як спецыфiчны спосаб крытычнага рэагавання i актуалiзацыi аўтарскай iдэi.
8. Літаратурна-мастацкая крытыка ва ўмовах ідэалагічных рэгламентацый.
9. Станаўленне беларускай літаратурна-мастацкай крытыкі.
10. Літаратурна-мастацкая крытыка як самаўсведамленне мастацтва (культуры).
11. Асноўныя адрасы літаратурна-мастацкай крытыкі.
12. Віды мастацтва: вызначэнне, прынцыпы класіфікацыі, спецыфіка іх крытычнага асэнсавання.
13. Паняцце пра тропы. Віды тропаў, іх функцыі.
14. Тропы і іх уплыў на мастацкую манеру пісьменніка. Аўтарская манера і індывідуальны стыль.
15. Родавая, відавая, жанравая класіфікацыя літаратурных твораў.
16. Роля задумы ў працэсе ўзнікнення твора. Задума – тэма – ідэя (сутнасць і ўзаемасувязь паняццяў).
17. Змест і форма літаратурнага твора як асноватворныя літаратуразнаўчыя катэгорыі.
18. Сюжэт як сродак раскрыцця характараў персанажаў. Сюжэт і фабула. Пазасюжэтныя элементы.
19. Канфлікт. Роля канфліктуў развіцці сюжэта.
20. Асаблівасці праяваў канфлікту ў творах розных эпох і літаратурных напрамкаў.
21. Літаратурны сінтаксіс. Сінтаксіс вершаванай мовы і сінтаксіс празаічнай мовы.
22. Лірычны герой: гісторыя ўзнікнення тэрміна, неадназначнасць яго трактавання.
23. Месца і роля крытыкі ў бягучым літаратурным працэсе.
24. Стыль літаратурнага твора. Паняцце пра “стылёвую плынь”.
25. Суадносіны традыцый і наватарства ў сучасным літаратурным працэсе.
26. Спецыфіка сучаснага беларускага літаратурнага працэсу. Функцыі беларускай літаратуры ў сацыяльна-эканамічных і культурных умовах канца ХХ стагоддзя.
27. Суіснаванне розных кірункаў і плыняў: рэалізм, неарамантызм, авангардызм, імпрэсіянізм, постмадэрнізм і інш.
28. Асаблівасці адлюстравання філасофіі экзістэнцыялізму ў беларускай літаратуры.
29. Аб’ектыўныя і суб’ектыўныя фактары ўтварэння творчых аб’яднанняў і суполак. Маніфесты літаратурных аб’яднанняў.
30. Светапогляднае абнаўленне беларускай паэзіі перыяду нацыянальна-культурнага адраджэння: жанрава-стылёвыя пошукі.
31. Змяненне статусу вясковай прозы ў беларускай літаратуры.
32. Гістарычная беларуская проза. Тэндэнцыі рамантызацыі гісторыі.
33. Сучасная беларуская драматургія. Нацыянальная традыцыя ў драматургіі.
34. Сучасны рускі літаратурны працэс у кантэксце сацыякультурнай сітуацыі 2000-х гадоў.
35. Актуальныя праблемы духоўнага і грамадска-палітычнага жыцця ў сучаснай прозе.
36. Псіхалагізм і этычная накіраванасць ў сучаснай рускай прозе.
37. Традыцыі мадэрнізму і постмадэрнізму ў сучасным літаратурным працэсе.
38. Сінтэз рэалістычнага апавядання і фантасмагорыі ўлітаратурных творах.
39. “Чалавек і грамадства” як галоўная тэма сучаснай рускай драматургіі.
40. Феномен “новай драмы”: эстэтычныя прынцыпы, новае разуменне рэальнасці.

**Блок II. Пытанні да дзяржаўнага экзамену
па вучэбнай дысцыпліне “Мова і стыль сродкаў масавай камунікацыі”**

1. Cтылістыка публіцыстычнага тэксту.
2. Ідэалагема як цэнтральнае паняцце публіцыстычнага дыскурсу.
3. Найменне, стылістычная танальнасць і інтэрпрэтацыя ў публіцыстычным маўленні.
4. Функцыянальны стыль як адна з асноўных катэгорый стылістыкі. Паняцце аб функцыянальным стылі.
5. Навуковы стыль як функцыянальная разнавіднасць літаратурнай мовы, што абслугоўвае галіну навукі, тэхнікі, вытворчасці.
6. Афіцыйна-справавы стыль як функцыянальная разнавіднасць літаратурнай мовы.
7. Гутарковы стыль (гутарковае маўленне) як функцыянальная разнавіднасць літаратурнай мовы.
8. Публіцыстычны стыль як разнавіднасць літаратурнага маўлення.
9. Стылістыка газетных жанраў як частка функцыянальнай стылістыкі.
10. Літаратурна-мастацкі стыль як функцыянальная разнавіднасць літаратурнага маўлення.
11. Канстытутыўныя прыметы медыятэксту.
12. Сучасны стан медыялінгвістыкі як прыкладной дысцыпліны і навукі.
13. Размежаванне паняццяў вусная форма існавання мовы і пісьмовая.
14. Стылістычная роля націску і інтанацыі ў арганізацыі маўленчай плыні.
15. Генезіс і анталагічны статус лінгвістыкі публіцыстычнага тэксту.
16. Агульныя анталагічныя і прыватныя экстралінгвістычныя характарыстыкі публіцыстычнага тэксту.
17. Лінгвістычная арганізацыя публіцыстычнага тэксту.
18. Сінхроннае і дыяхроннае вывучэнне беларускай арфаграфіі.
19. Функцыянальна-стылістычная і эмацыянальна-экспрэсіўная афарбоўка слова.
20. Лексічная стылістыка і стылістычная характарыстыка фразеалагічных сродкаў мовы.
21. Слова і вобраз. Вобразнасць мовы як катэгорыя эстэтычная і як катэгорыя лінгвістычная.
22. Функцыянальна-стылістычная характарыстыка граматыкі.
23. Стылістычнае выкарыстанне назоўніка ў публіцыстычным маўленні.
24. Стылістычнае выкарыстанне прыметніка ў медыятэкстах.
25. Стылістычнае выкарыстанне лічэбнікаў у тэкстах СМК.
26. Стылістычнае выкарыстанне займеннікаў у медыямаўленні.
27. Стылістычнае выкарыстанне дзеясловаў у тэкстах СМК.
28. Стылістычныя асаблівасці ўжывання дзеепрыметніка і дзеепрыслоўя ў публіцыстычным маўленні.
29. Стылістычнае выкарыстанне прыслоўя.
30. Граматычныя і стылістычныя асаблівасці мадальных слоў як самастойнай часціны мовы.
31. Функцыянальна-стылістычная характарыстыка прыназоўніка ў медыямаўленні.
32. Стылістычнае выкарыстанне злучнікаў, часціц, выклічнікаў і гукаперайманняў.
33. Стылістычныя рэсурсы сінтаксісу. Асаблівасці сінтаксісу розных стыляў маўлення.
34. Сказ у публіцыстычным тэксце.
35. Семантыка-стылістычная арганізацыя простага сказа.
36. Стылістычная характарыстыка выказніка. “Расшчапленне выказніка” ў медыятэксце.
37. Паралельныя сінтаксічныя канструкцыі.
38. Складаны сказ у журналісцкім тэксце, яго фармальная, семантычная і камунікатыўная арганізацыя.
39. Функцыянальна-стылістычная арганізацыя медыятэксту.
40. Новыя з’явы ў сучасным сінтаксісе. Экспрэсіўнае вылучэнне членаў сказа ў медыятэксце.

**Блок III. Пытанні да дзяржаўнага экзамену па дысцыплінах “Асновы творчай дзейнасці літаратурнага работніка”, “Літаратурна-мастацкая крытыка”**

1. Літаратура як мастацтва слова. Месца літаратуры сярод іншых відаў мастацтва.
2. Вызначэнне, функцыі і задачы літаратурна-мастацкай крытыкі, асаблівасці яе творчага метаду.
3. Класіфікацыя мастацкіх вобразаў у літаратурным творы.
4. Мова мастацкага твора і літаратурная мова: суадносіны паняццяў.
5. Вобраз-персанаж у літаратурным творы: сродкі стварэння. Формы і прыёмы псіхалагізму.
6. Віды літаратурна-крытычных работ: жанравыя асаблівасці.
7. Беларуская літаратура ў інтэрнэце. Блогі пісьменнікаў як новы спосаб трансляцыі літаратуры і камунікацыі з чытачамі.
8. Пісьменніцкая публіцыстыка і яе мадыфікацыі ў сучаснай медыяпрасторы**.**
9. Інтэртэкстуальнасць, калажнасць, гульнявы пачатак, эпатажнасць як стылёвыя прыёмы ў літаратурных творах.
10. Знітаванне літаратуры і журналістыкі ў творчасці беларускіх пісьменнікаў.
11. Літаратурна-мастацкая крытыка і СМІ: прынцыпы і формы ўзаемадзеяння.
12. Віды літаратурна-мастацкай крытыкі, асаблівасці іх праяўлення ў масавых і спецыялізаваных выданнях.
13. Крытыка і публіцыстыка: узаемапранікненне і ўласныя сферы дзейнасці.
14. Крытэрыі і прынцыпы ацэнкі публіцыстычных і мастацкіх твораў.
15. Метад як інструмент ацэнкі мастацкага твора.
16. Твор і яго крытычнае вытлумачэнне. Інтэрпрэтацыйныя падыходы.
17. Крытычнае меркаванне і крытычны аналіз у сістэме літаратурнага факта. Спосабы аргументацыі ацэнак і вывадаў.
18. Праблема крытэрыяў ацэнкі мастацкай творчасці ва ўмовах грамадскіх рэфармацый.
19. Лагічнае і вобразнае ў працэсе аналізу мастацкіх твораў.
20. Аб’ектыўнае і суб’ектыўнае ў крытыцы.
21. Сацыялагічны і эстэтычны аспекты крытычнага аналізу.
22. Асаблівасці кртытыкі пісьменнікаў і дзеячаў мастацтва.
23. Беларуская літаратурна-мастацкая крытыка ў 20–30-я гады XX ст.: творчыя аб’яднанні і іх выданні.
24. М. Багдановіч – крытык. Асноўныя тэмы і жанры выступленняў у друку.
25. Літаратуразнаўчая і крытычная спадчына І. Замоціна. Творчасць на сумежжы дзвюх культур. Асаблівасці даследчага метаду.
26. Крытычная спадчына М. Гарэцкага.
27. Літаратурна-мастацкая крытыка як сістэма жанраў. Узроўні яе функцыянавання.
28. Аналітычныя жанры асвятлення літаратуры і мастацтва: творчы партрэт, рэцэнзія, артыкул.
29. Рэцэнзаванне: пераадоленне “нормы” як пераасэнсаванне статусу рэцэнзіі ў бягучым літаратурным працэсе.
30. Мастацкасць крытыкі. Крытыка пісьменніцкая і прафесійная.
31. Магчымасці і рэсурсы сучаснай літаратурна-мастацкай крытыкі ва ўмовах змены вартасных арыенціраў і крытэрыяў эстэтычнай ацэнкі.
32. Традыцыі і сучасны стан беларускай тэатральнай крытыкі.
33. Беларуская кінакрытыка і кіназнаўства: станаўленне, развіццё, сучасныя тэндэнцыі.
34. Музычнае мастацтва і крытыка: разнавіднасці формаў і спецыфіка іх асэнсавання.
35. Крытыка аб выяўленчым мастацтве розных відаў.
36. Тэлевізійная, радыёкрытыка, медыякрытыка.
37. Нацыянальнае і агульначалавечае ў мастацтве і крытыцы.
38. Высновы прафесійнага майстэрства крытыка.
39. “Новая крытыка”: паняцце, прынцыпы асэнсавання мастацкіх твораў.
40. Літаратурна-мастацкая крытыка і арт-журналістыка: праблемы трансфармацыі.

**ЗМЕСТ МАТЭРЫЯЛУ**

**БЛОК I. Змест пытанняў па вучэбных дысцыплінах “Асновы творчай дзейнасці літаратурнага работніка”, “Сучасны літаратурны працэс”, “Літаратурна-мастацкая крытыка”**

1. **Прырода мастацтва. Мастацтва як форма мыслення і спосаб пазнання свету.**

Мастацтва як вобразная форма адлюстравання рэчаіснасці, часу, свядомасці мастака. Мастацтва як спосаб мыслення. Мастацтва як форма відовішча. Мастацтва як частка агульначалавечай культуры. Функцыі мастацтва. Мастацтва як пазнаваўчая дзейнасць. Мастацтва як творчая дзейнасць. Аўтар як творца. Сувязь мастацтва з пазамастацкімі формамі творчасці. Гульнявы кампанент мастацкай творчасці. Антычная тэорыя прыпадабнення (мімезіса) як першы вопыт усведамлення пазнаваўчых пачаткаў мастацтва. Мастацтва як «люстра» канкрэтна-гістарычных уласцівасцей жыцця і яго агульнабыційных пачаткаў. Вечныя тэмы. Ідэйна-сэнсавы бок мастацкай творчасці. Адлюстраванне ў творах мастацтва філасофскіх, сацыяльна-палітычных, эстэтычных, этычных, рэлігійных ідэй. Уздзеянне мастацтва на эстэтычныя густы, маральную свядомасць, разумовы кругагляд асобы і грамадства.

1. **Віды мастацтва: вызначэнне, прынцыпы класіфікацыі. Літаратура як дынамічны від мастацтва.**

Класіфікацыя і станаўленне розных відаў мастацтва. Пластычныя, прасторавыя, часава-прасторавыя, візуальныя віды мастацтваў. Моўна-стылёвыя асаблівасці розных відаў мастацтва. Вызначэнне літаратуры. Паходжанне мастацтва з першабытнай сінкрэтычнай творчасці, яго сувязь з рытуалам, магіяй, міфалогіяй (агульнае і адрознае ў прынцыпах вобразнага асваення рэчаіснасці). Месца літаратуры сярод іншых відаў мастацтва. Літаратура як сродак мастацкай камунікацыі. Сінтэтычнае разуменне літаратуры. Спосабы мастацкага абагульнення ў літаратуры. Літаратура як мастацтва слова. Шырыня пазнаваўчых магчымасцей літаратуры, яе актыўная праблемнасць.

1. **Нацыянальнае і агульначалавечае, гістарычнае і вечнае ў літаратуры.**

Паняцце нацыянальнага ў мастацтве. Адметнасці нацыянальнага жыцця ў мастацкіх творах. Нацыянальнае як увасабленне нацыянальнай ідэі. Прыклады нацыянальных твораў. Гуманістычны сэнс і агульначалавечыя каштоўнасці ў нацыянальных творах. Маральна-этычныя імператывы ў нацыянальных творах. Сінтэз нацыянальнага і агульначалавечага. Гістарычны час у нацыянальных творах. “Вечнае” як адлюстраванне высокай маралі і глыбокіх сэнсаў.

1. **Мастацкі вобраз як эстэтычная катэгорыя. Асаблівасці літаратурнага вобраза.**

Універсальнасць мастацкага вобраза. Мастацка-эстэтычныя асаблівасці ў стварэнні мастацкіх вобразаў ў розных відах мастацтва. Слова – матэрыял для стварэння літаратурнага вобраза. Мастацкі тэкст як тонкая пластычная субстанцыя. Лагічнае і вобразнае ў працэсе стварэння мастацкага тэксту. Аб’ектыўная і суб’ектыўная ідэя твора. Літаратурны факт і літаратурны вымысел. Роля літаратурнага вымыслуў стварэнні мастацкага вобразу. Мастацкі вобраз як форма ўвасаблення аўтарскай свядомасці. Суадносіны паняццяў «прататып», «тып», «мастацкі характар», «персанаж», «герой», «вобраз». Адлюстраванне ў творчасці пісьменніка асаблівасцей яго асобы, таленту і светаразумення.

1. **Асноўныя кірункі гісторыі развіцця рускай літаратурна-мастацкай крытыкі.**

Этапы развіцця рускай літаратурнай крытыкі ХVІІІ ст. Роля М. І. Навікова, А. М. Радзішчава, М. М. Карамзіна ў развіцці рускай літаратурна-мастацкай крытыкі. Рамантычная крытыка і яе прадстаўнікі (В. А. Жукоўскі, К. М. Бацюшкоў, А. А. Бястужаў і інш.). Эстэтыка і крытыка рускага рэалізму. “Эстэтычны трыумвірат” і літаратурная крытыка (П. В. Аненкаў, В.П. Боткін, А. В. Дружынін). Светапогляд В.Р. Бялінскага ў 1840-я гады і яго трактоўка мастацкай літаратуры. Бялінскі аб прызначэнні крытыкі. “Ідэя мастацтва” Бялінскага. Эстэтычная канцэпцыя М.Г. Чарнышэўскага (“Эстетические отношения искусства к действительности” авторецензия). Славянафільства і літаратурная крытыка. Барацьба ідэйных плыняў у крытыцы і журналістыцы ў 1859 – 1862 гг.“Рэальная крытыка” М. А. Дабралюбава і стаўленне да яе ў розныя гістарычныя перыяды. Публіцыстычнасць крытыкі Д. Пісарава. М. Цвятаева аб сэнсе і ролі крытыкі. Крытычныя натакі А. Луначарскага, В. Вароўскага, М. Горкага.

1. **Праблема чытацкага ўспрымання i спробы яе вырашэння шляхам iнтэрпрэтацыi ў літаратурна-мастацкай крытыцы.**

Пісьменнік–твор–чытач як складнік камунікатыўнага творчага акта. Паняцце “гарызонт чакання” як аўтарскі прыём. Р. Барт і яго пазіцыя да ролі аўтара ў творы. Герменеўтыка як навука пра “мастацтва разумення” і інтэрпрэтацыі тэксту. Э. Гусэрль і Р. Інгардэн як адны з ініцыятараў абсалютнай волі чытача пры прачытанні твора. Канцэпцыя М. Бахціна аб прынцыповай другаснасці чытацкага ўспрымання.

Актуалiзацыя праблемы чытацкага ўспрымання ў межах даследавання i спасцiжэння крытыкам лiтаратурнага твора. Аўтар і чытач у сістэме існавання мастацкага твора. Праблема *ўспрымання* мастацкага тэксту як частка сучаснай метадалогii лiтаратурнай крытыкi. Актуалiзацыя паняцця чытацкага вопыту як аднаго з найбольш вызначальных у практыцы лiтаратурнага працэсу. Разуменне, ацэнка, асэнсаванне як катэгорыі эстэтычнага ўспрымання. Агульнакультурныя i асобасныя асаблівасці пры ўспрыманні мастацкага твора. Залежнасць індывiдуальнага эстэтычнага ўспрымання ад спецыфiкі прадмета адлюстравання, сукупнасці яго ўласцiвасцей.

1. **Інтэрпрэтацыя тэксту як спецыфiчны спосаб крытычнага рэагавання i актуалiзацыi аўтарскай iдэi.**

Асноўныя інтэрпрэтацыйныя тэндэнцыі: імкненне дэшыфраваць тэкст, пошук у тэксце абагульненай ідэі, праблемы, глабальнага прынцыпу. Крытык як інтэрпрэтатар. Спосабы інтэрпрэтацыйных стратэгій. Выкарыстанне метадаў і прыёмаў з разнастайных сумежных галін ведаў і новыя міждысцыплінарныя плоскасці даследавання. Сучасны мастацкі тэкст як засвоены, адаптаваны “сюжэт” адначасова для некалькіх сумежных субдысцыплін, якія ўзніклі ў выніку аб’яднання намаганняў лінгвістаў, літаратуразнаўцаў, гісторыкаў літаратуры, крытыкаў, культуролагаў, філосафаў, мастацтвазнаўцаў. Спосабы аргументацыі ацэнак і вывадаў.

1. **Літаратурна-мастацкая крытыка ва ўмовах ідэалагічных рэгламентацый.**

Літаратурна-мастацкая крытыка як грамадская з’ява. Месца крытыкі ў мастацкай культуры. Адрозненне паняцця “літаратурна-мастацкая крытыка” ад паняццяў “літаратура”, “мастацтва”. Уплыў ідэалагічных дактрын на мастацкі працэс. Ідэалагічны характар літаратурна-мастацкай крытыкі: гістарычны аспект. Крытык і ўлада: спосабы паразумення. Літаратурна-мастацкая крытыка як адлюстарванне мастацка-эстэтычных поглядаў грамадства.

1. **Станаўленне беларускай літаратурна-мастацкай крытыкі.**

Роля газеты “Наша ніва” ў станаўленні беларускай літаратурна-мастацкай крытыкі, публіцыстыкі, культуралогіі, фалькларыстыкі (артыкулы, нарысы, даследаванні Я. Купалы, Я. Коласа, М. Багдановіча, Л. Гмыракі, А. Бульбы, М. Гарэцкага, В. Ластоўскага, А. Луцкевіча, І. Луцкевіча, У. Самойлы, Р. Зямкевіча і інш.). Лексічныя і граматычныя нормы новай беларускай літаратурнай мовы на старонках газеты. “Наша ніва” як грамадскі інстытут беларускай культуры, які выконваў ролю каардынацыйнага выдавецкага цэнтра.  Зборнікі “Песні-жальбы” і “Апавяданні” Я. Коласа, “Вянок” М. Багдановіча, “Бярозка” Ядвігіна Ш., “Чыжык беларускі” Г. Леўчыка, літаратуразнаўчыя брашуры Р. Зямкевіча, перакладныя творы, надрукаваныя ў 1907-1913 гг. Штогадовы “Каляндар “Нашай нівы”, альманахі “Зборнік “Нашай нівы”, “Калядная пісанка” 1913 год” і інш. Працяг традыцый “нашаніўскай” крытыкі ў паслярэвалюцыйныя гады. Літаратурныя аб’яднанні “Маладняк” і “Узвышша” як цэнтры прыцягнення творчых сіл беларускіх пісьменнікаў і крытыкаў. Росквіт беларускай літаратурна-мастацкай крытыкі ў 60-я гады.

1. **Літаратурна-мастацкая крытыка як самаўсведамленне мастацтва (культуры).**

Паняцце “мастацкая культура”. Літаратура, іншыя віды мастацтва як самасвядомасць грамадства. Літаратурна-мастацкая крытыка як самасвядомасць літаратуры, мастацтва. Месца літаратурна-мастацкай крытыкі ў свеце мастацкай культуры. Роля літаратурна-мастацкай крытыкі для развіцця мастацкай культуры. Мастацкае і немастацкае ў грамадскай свядомасці. Літаратурна-мастацкая крытыка паміж аўтарам і чытачом (гледачом). Літаратурна-мастацкая крытыка ў працэсе эстэтычна-мастацкай камунікацыі. Функцыянаванне літаратурна-мастацкай крытыкі ў друку, аўдыёвізуальных СМІ. Уздзеянне крытыкі на грамадскую свядомасць праз масавы друк.

1. **Асноўныя адрасы літаратурна-мастацкай крытыкі.**

Літаратурна-мастацкая крытыка і аўтары мастацкіх твораў. Літаратурна-мастацкая крытыка і аўдыторыя друкаваных масавых і спецыялізаваных выданняў, аўдыёвізуальных сродкаў масавай інфармацыі. Крытычнае выказванне ў сістэме літаратурнага факта (літаратурны твор – пасіўнае чытацкае меркаванне (уражанне) – асобнае крытычнае выказванне, увасобленае ў тэксце крытыка – комплекс крытычных выказванняў (тэксты розных крытыкаў). Мастацкая камунікацыя як адна з найважнейшых мэт літаратурна-мастацкай крытыкі. Крытык як пасярэднік паміж чытацкай аўдыторыяй і пісьменніцкай (мастацкай) супольнасцю.

1. **Віды мастацтва: вызначэнне, прынцыпы класіфікацыі, спецыфіка іх крытычнага асэнсавання.**

Мастацтва як спецыфічны спосаб даследавання рэчаіснасці. Віды мастацтва як гістарычна складзеныя формы творчай дзейнасці, якія адрозніваюцца па спосабах матэрыяльнага ўвасаблення. Прынцыпы класіфікацыі відаў мастацтва. Прасторавыя, часавыя, прасторава-часавыя, сінтэтычныя віды мастацтва. Музыка, літаратура, архітэктура, выяўленчае мастацтва, графіка, жывапіс, скульптура, тэатральнае, дэкаратыўна-прыкладное мастацтва, харэаграфія, фотамастацтва, кінамастацтва. Асаблівасці творчай мовы.

1. **Паняцце пра тропы. Віды тропаў, іх функцыі.**

Тропы, літаратурная мова, мова мастацкай літаратуры. Уплыў параўнання на будову твора. Метафара. Віды метафар. Метафарычныя тропы. Часціны мовы, якія часта набываюць метафарычны сэнс. Метанімія як від складанага тропа. Метанімічныя тропы. Тэрмін “іронія”: значэнні. Асаблівасці пашырэння іроніі ў сатырычных творах. Выяўленне мастацкай манеры пісьменніка праз тропы. Тропы ў літаратурным і журналісцкім тэкстах.

1. **Тропы і іх уплыў на мастацкую манеру пісьменніка. Аўтарская манера і індывідуальны стыль.**

Стыль як эстэтычнае адзінства і ўзаемадзеянне ўсіх бакоў, кампанентаў і дэталей экспрэсіўна-вобразнай формы мастацкага твора. Стылеўтваральныя фактары ў іх узаемадзеянні. Стыль як паказчык эстэтычнай завершанасці твора. Нарматыўныя стылі кананічных жанраў. Выкарыстанне тэрміна «стыль» да твора, творчасці пісьменніка, групы пісьменнікаў (стылёвая плынь), кірунку. Устойлівыя прыкметы стылю. Стылявы ўплыў, стылізацыя, пародыя. Стылёвыя плыні ў сучасным беларускім літаратурным працэсе. Пытанне пра ўзаемаадносіны паняццяў “стыль” і “манера”.

1. **Родавая, відавая, жанравая класіфікацыя літаратурных твораў.**

Літаратурныя роды і жанры як фармальна-змястоўныя катэгорыі. Паходжанне літаратурных родаў. Эпас: асаблівасці апавядальнай формы, мастацкі час і прастора. Драма: своеасаблівасць мастацкіх вобразаў, спецыфіка мовы, асаблівасці сюжэту. Лірыка: своеасаблівасць лірычнага твора. Паняцце пра лірычнага героя. Дыскусійнасць паняцця «літаратурны род» у ХХ стагоддзі. Жанравыя структуры і каноны: прынцыпы класіфікацыі. Агульныя месцы ў кананічных жанрах (топіка), першынства кананічных жанраў у часы рэфлектыўна-традыцыяналісцкай творчасці (антычнасць, сярэднявечча, класіцызм). Жанр і стыль. Новае разуменне жанру ў эпоху рамантызму. Развіццё некананічных жанраў. Вызначэнне жанру твора як формы творчай самарэалізацыі мастака і яго звароту да чытача.

1. **Роля задумы ў працэсе ўзнікнення твора. Задума – тэма – ідэя (сутнасць і ўзаемасувязь паняццяў).**

Матыў і мэты стварэння твора. Кампетэнтнасць аўтара і сапраўднасць падзей, адлюстраваных у творы. Задума, ідэя, тэма, сюжэт, кампазіцыя твора. Дэталь, дыялог, персанаж: спосабы стварэння. Літаратурны твор – рэалізацыя творчага праекта аўтара. Твор з пункту гледжання аўтарскай задумы, псiхалогii спасцiжэння рэчаiснасцi і з пункту гледжання непасрэднага чытацкага ўспрымання. Эстэтычны і інтэлектуальны кругагляд пісьменніка як асноватворны фактар літаратурнай творчасці. Спецыфіка творчай індывідуальнасці пісьменніка.Аб’ектыўная і суб’ектыўная ідэя твора.

1. **Змест і форма літаратурнага твора як асноватворныя літаратуразнаўчыя катэгорыі.**

Цэласнасць літаратурнага твора як ідэйна-мастацкай сістэмы. Арганічная еднасць вобразнай формы і эмацыянальна-абагульняючага зместу. Праблема іх аналітычнага размежавання, якая ўзнікла ў еўрапейскай эстэтыцы канца XVIII–пачатку XIX стагоддзяў (Ф. Шылер, Гегель, Гётэ). Творчая прырода мастацкага зместу і формы. Ідэя (абагульняючая эмацыянальна-вобразная думка) як аснова мастацкага зместу; арганічная еднасць аб’ектыўнага (прадметна-тэматычнага) і суб’ектыўнага (ідэйна-эмацыянальнага) бакоў; умоўнасць такога размежавання ў межах мастацкага цэлага. Катэгорыя мастацкай тэмы. Канкрэтна-гістарычныя і «вечныя» тэмы. Аўтарская трактоўка тэмы: выяўленне і асэнсаванне жыццёвых супярэчнасцей.

1. **Сюжэт як сродак раскрыцця характараў персанажаў. Сюжэт і фабула. Пазасюжэтныя элементы.**

Сюжэт як форма ўзнаўлення грамадскіх і асабістых канфліктаў. Сітуацыя, канфлікт, калізія, інтрыга. Узнаўленне ўстойлівых канфліктаў у сюжэтах. Сюжэтныя і пазасюжэтныя элементы. Сюжэтныя лініі і іх адлюстраванне. Хранікальная і канцэнтрычная пабудова сюжэтаў. Прасторава-часавая арганізацыя сюжэтнага дзеяння. Сімволіка традыцыйных прасторава-часавых каардынат (замкнёная і адкрытая прастора, мяжа, верх і ніз і г.д.). Паняцце пра хранатоп. Міфалагічны, утапічны, гістарычны час. Псіхалагічны час персанажа, знешняя і ўнутраная яго прастора. Міфалагічныя, літаратурныя, жыццёвыя вытокі сюжэтаў. Міфалагічныя матывы і падтэкст. Рэмінісцэнцыі. Сюжэт і жанр. Асаблівасці сюжэту ў творах гераічных, маральна-апісальных, раманічных жанраў. Тыпалогія сюжэтаў. Тэмп і рытм апавядальнай плыні. Часавая дыстанцыя паміж падзеяй і аповедам пра яе. Фабула як кампазіцыя расповеду. Сюжэт і персанаж у творах драматычнага роду. Суаднесенасць сюжэтнага і сцэнічнага часу. Напружанасць драматычнага дзеяння і паводзіны персанажаў.

1. **Канфлікт. Роля канфлікту ў развіцці сюжэта.**

Паняцце “канфлікт” у мастацкім творы. Канфлікт у сюжэце твора. Канфлікт як супярэчнасці, што ўвасоблены ў творы ў вобразах персанажаў. Асаблівасці ўнутранага канфлікту ў свядомасці герояў твора. Устойлівыя канфліктныя станы, якія выяўляюцца праз пэўную пазіцыю герояў, іх перакананні. Канфлікт як аснова і рухаючая сіла дзеяння сюжэта. Уплыў канфлікту на вызначэнне асноўных стадый развіцця сюжэта: прыкметы зараджэння канфлікту ў завязцы дзеяння. Нарастанне, паглыбленне канфлікту на этапе развіцця дзеяння. Кульмінацыя твора як найвышэйшае абвастрэнне канфлікту. Адкрытыя і скрытыя канфлікты. Залежнасць канфлікту ад сюжэта, яго падзейна-якасных характарыстык.

1. **Асаблівасці праяваў канфлікту ў творах розных эпох і літаратурных напрамкаў.**

Канфлікт у залежнасці ад роду літаратуры. Канфлікт як важны атрыбут эпічных твораў. Роля канфлікту ў драме. Антытэза як праява канфлікту ў лірычных творах.  Спецыфіка канфлікту ў залежнасці ад эпохі стварэння мастацкага твора. Канфлікт як аснова змацавання мастацкага твора на ўсіх яго ўзроўнях.  Эстэтычная спецыфіка канфлікту. Канфлікт высокага і высокага (сіл, характараў, перакананняў, ідэй) як спараджэнне трагічнага пафасу; нізкага і нізкага – камічнага эфекту; высокага і нізкага – гераічнага; нізкага і высокага – сатырычнага. Ідылічны пафас як эстэтычна значная адсутнасць канфлікту.

**21. Літаратурны сінтаксіс. Сінтаксіс вершаванай мовы і сінтаксіс празаічнай мовы.**

Сінтаксіс літаратурны як сістэма сінтаксічнай арганізацыі мовы мастацкай літаратуры. Спецыфіка дзвюх тыпаў мовы – вершаванай і празаічнай. Рытарычныя фігуры (рытарычныя пытанні, звароткі, воклічы), стылістычныя фігуры як элементы сістэмы літаратурнага сінтаксісу. Багацце і разнастайнасцьстылістычных фігур (паўторы, недасказы, інверсіі і інш). Узаемадзеянне фігур літаратурнага сінтаксісу паміж сабой. Узмацненне эстэтычнай выразнасці і эмацыянальнасці выказвання ў мастацкім кантэксце. Асаблівасці стылістычнай выразнасці мовы мастацкай літаратуры. Літаратурны кантэкст у раскрыцці выяўленчай ролі рытарычных або стылістычных фігур, што ўваходзяць у сістэму літаратурнага сінтаксісу.

1. **Лірычны герой: гісторыя ўзнікнення тэрміна, неадназначнасць яго трактавання.**

Узнікненне, эвалюцыя і трактоўкі тэрміна “лірычны герой”. Вобраз лірычнага героя як способ раскрыцця аўтарскай свядомасці. Лірычны герой у розных відах мастацтва, літаратуры. Лірычны герой як “я” створанае. Лірычны пункт гледжання як эстэтычная і светапоглядная катэгорыя. Асаблівасці сучаснай лірыкі, жанравая разнастайнасць. Склад і суаднесенасць дэталей, якія абумоўлены функцыяй персанажа ў мастацкім свеце. Знешняе (партрэтныя дэталі, міміка, жэсты) і ўнутранае аблічча персанажа. Сродкі яго псіхалагічнай характарыстыкі: узнаўленне працэсаў душэўнага жыцця і іх аналіз. Характар персанажа як устойлівая сістэма паводзін у сюжэце і як носьбіт пэўных каштоўнасных адносін да жыцця. Персанаж і яго каштоўнасная арыентацыя. Персанаж і пісьменнік. Прыёмы псіхалагізму. Мастацкія дэталі.

1. **Месца і роля крытыкі ў бягучым літаратурным працэсе.**

Інтэрпрэтацыйныя падыходы. Праблема ўспрымання твора ў сучаснай літаратурнай крытыцы. Спосабы аргументацыі ацэнак і вывадаў. Лагічнае і вобразнае ў працэсе аналізу твораў. Аб’ектыўнае і суб’ектыўнае ў літаратурнай крытыцы. Асноўныя інтэрпрэтацыйныя тэндэнцыі: імкненне дэшыфраваць тэкст, пошук у тэксце абагульненай ідэі, праблемы, глабальнага прынцыпу. Апісанне і аналіз. Літаратуразнаўчыя інтэрпрэтацыі. Кантэкстуальнае вывучэнне. Інтэрпрэтацыя зместу мастацкага твора (творчая, крытычная, літаратуразнаўчая, чытацкая) і праблема мяжы паміж абаснаваным і адвольным яго вытлумачэннем. Кантэкст творчасці пісьменніка, задума і творчая гісторыя твора як арыенціры для інтэрпрэтацыі. Асаблівасці літаратурнай крытыкі ў літаратурна-мастацкіх часопісах і ў спецыялізаваных газетах. Прадстаўленне літаратурных твораў у масавым друку.

1. **Стыль літаратурнага твора. Паняцце “стылёвая плынь”.**

Стыль і манера: суадносіны паняццяў. Фактары, якія ўплываюць на выяўленне творчай манеры пісьменніка. Паняцце пра стылёвую плынь. Стыль як сістэма мастацкіх прыёмаў, уласцівая твору, творчасці пісьменніка, літаратурнаму напрамку, школе, аб’яднанню. Эвалюцыя стылю пісьменніка. Стыль як эстэтычнае адзінства і ўзаемадзеянне ўсіх бакоў, кампанентаў і дэталей экспрэсіўна-вобразнай формы мастацкага твора. Стылеўтваральныя фактары ў іх узаемадзеянні. Стыль як паказчык эстэтычнай завершанасці твора. Нарматыўныя стылі кананічных жанраў. Выкарыстанне тэрміна «стыль» да твора, творчасці пісьменніка, групы пісьменнікаў (стылёвая плынь), кірунку. Устойлівыя прыкметы стылю. Стылявы ўплыў, стылізацыя, пародыя.

1. **Суадносіны традыцый і наватарства ў сучасным літаратурным працэсе.**

Традыцыі як пераемнасць культурна-мастацкага вопыту мінулага. Сінхранічны і дыяхранічны аспекты ідэйна-мастацкай пераемнасці. Пошукі новай эстэтычнай змястоўнасці. Пісьменніцкія пакаленні і істотныя падзеі ў развіцці грамадства. Значэнне нацыянальных традыцый. Творчыя сувязі. Індывідуальны аўтарскі стыль і стыль эпохі. Мадыфікацыя традыцыйных тэм, ідэй, жанраў у сучаснай літаратуры. Наватарства як адкрыццё новых шляхоў, якія ўзбагачаюць літаратурны працэс. Узбагачэнне беларускай літаратуры новымі жанрава-стылёвымі формамі.

1. **Спецыфіка сучаснага беларускага літаратурнага працэсу. Функцыі беларускай літаратуры ў сацыяльна-эканамічных і культурных умовах канца ХХ стагоддзя.**

Навукова-тэарэтычнае абгрунтаванне паняцця «сучасная літаратура». Сучасны этап развіцця беларускай літаратуры. Глыбінныя палітычныя, эканамічныя зрухі ў грамадстве, эвалюцыя этычных і эстэтычных каштоўнасцей, літаратурна-мастацкіх арыенціраў. Пераразмеркаванне функцый літаратуры ў сацыяльна-эканамічных і культурных умовах канца ХХ стагоддзя. Нонканфармізм, рэгіяналізм і перавага прыватных ініцыятыў над дзяржаўнымі ў беларускай літаратуры мяжы стагоддзяў. Цыклічнасць у развіцці літаратуры. Пытанне пашырэння межаў літаратуры (С.Алексіевіч). Жанрава-тэматычнае багацце сучаснай беларускай літаратуры. Літаратура і агульнакультурныя змены ў жыцці грамадства пачатку XXI стагоддзя. Фарміраванне новай карціны свету ў чытача і пісьменніка. Роля пісьменніка ў сучасным літаратурным працэсе. Значэнне літаратуры ў сучасным жыцці.

1. **Суіснаванне розных кірункаў і плыняў: рэалізм, неарамантызм, авангардызм, імпрэсіянізм, постмадэрнізм і інш.**

Эстэтычныя парадыгмы ў сучасным беларускім літаратурным працэсе. Рамантызм і ідэалогія нацыянальнага адраджэння, невычарпальнасць рамантызму і неарамантызму ў беларускай літаратуры (А. Сыс, В. Іпатава, Л. Рублеўская). Спосабы сюжэтабудавання ў сучаснай рэалістычнай літаратуры (А. Федарэнка, Ю. Станкевіч, В. Казько). Спецыфіка беларускага авангарду (А. Бахарэвіч, С. Мінскевіч, В. Жыбуль, А. Кавалеўскі і інш.). Імпрэсіяністычныя пошукі (Л. Дранько-Майсюк). Асаблівасці беларускага постмадэрнізму (С. Балахонаў, А. Хадановіч, Ю. Пацюпа, А. Бахарэвіч) .

1. **Асаблівасці адлюстравання філасофіі экзістэнцыялізму ў беларускай літаратуры.**

Уплыў мастацкага вопыту заходніх экзістэнцыялістаў. Экзістэнцыйнае светаадчуванне ў творчасці беларускіх пісьменнікаў (М. Стральцоў). Эвалюцыя экзістэнцыялізму ў беларускай літаратуры. Шлях ад стыхійнасці да экзістэнцыяльнай канцэпцыі свету і чалавека (В. Быкаў, Б. Сачанка).

1. **Аб’ектыўныя і суб’ектыўныя фактары ўтварэння творчых аб’яднанняў і суполак. Маніфесты літаратурных аб’яднанняў.**

Дэцэнтралізацыя літаратурнага працэсу. Аб’ектыўныя і суб’ектыўныя фактары ўтварэння творчых аб’яднанняў і суполак Сацарт, авангард, гульня, постмадэрнізм, паралітаратура ў беларускім пісьменстве ХХ-ХХІ стст. Літаратурныя аб’яднанні, канцэпцыі іх утварэння, асноўныя выданні («Тутэйшыя», «Таварыства вольных літаратараў», «Бум-Бам-Літ» і іншыя**)**. Творчасць удзельнікаў літаб’яднанняў (“Тутэйшыя”: А. Сыс, І. Бабкоў, А. Глобус, У. Сцяпан, А. Федарэнка; “Таварыства вольных літаратараў”: А. Аркуш, В. Мудроў, І. Сідарук, Ю. Гумянюк; “Бум-Бам-Літ”: С. Мінскевіч, А. Каалеўскі, В. Жыбуль, Ю. Барысевіч). Маніфесты літаратурных аб’яднанняў як творы калектыўнага аўтарства і іншыя навукова-інфарматыўныя дакументы, а таксама іх роля ў фармуляванні актуальных тэндэнцый развіцця літаратуры ў кантэксце творчасці папярэднікаў, у вызначэнні месца літаратурнага аб’яднання ў творчай традыцыі і літаратурнай іерархіі. Літаратурныя (жанравыя) і выдавецкія праекты літаратурных аб’яднанняў. Авангардныя пошукі маладых літаратараў. Транслагізм, логафармізм, трансгрэсія, стратэгія тэатралізацыі літаратуры.

1. **Светапогляднае абнаўленне беларускай паэзіі перыяду нацыянальна-культурнага адраджэння: жанрава-стылёвыя пошукі.**

Паэзія як пошук ісціны і самапазнання.Славесны тэкст паэтычнага твора як эстэтычна арганізаванае цэлае, як форма існавання мастацкага свету. Асноўныя матывы сучаснай беларускай паэзіі. Пераасэнсаванне традыцыйных вобразаў (А. Сыс, І. Бабкоў). Светапогляднае абнаўленне беларускай паэзіі перыяду нацыянальна-культурнага адраджэння. Жанрава-стылёвыя пошукі: пашырэнне мастацкіх кірункаў, жанравых форм, эксперыментатарства, выкарыстанне выяўленчых сродкаў еўрапейскага і сусветнага мадэрнізму. Трансфармацыя лірычнага героя ў сучаснай беларускай паэзіі. Роля паэзіі ў сучасным грамадстве.Сучасная беларуская паэзія. Знікненне лірычнага героя. Гульня ў літаратуры (А. Хадановіч, Джэці, В. Жыбуль). Эксперыменты ў паэзіі (А. Разанаў, З. Вішнёў, А Кавалеўскі, З. План, В. Трэнас).

1. **Змяненне статусу вясковай прозы ў беларускай літаратуры.**

Змяшчэнне вясковай прозы з пазіцыі найбуйнейшай тэматычнай плыні ў беларускай літаратуры на маргінальную, другасную. Экалагічная праблематыка ў вясковай прозе. Асэнсаванне змен у псіхалогіі гараджаніна ў першым пакаленні, былога вяскоўца. Апазіцыя “вёска – горад”. Тэма жыцця вёскі ў кантэксце жыцця краіны. Маргіналізацыя героя вясковай прозы (А. Федарэнка, Ф. Сіўко, М. Вайцяшонак).

1. **Гістарычная беларуская проза. Тэндэнцыі рамантызацыі гісторыі.**

Вызначэнне гістарычнай прозы. Эўрыстычная, аксіялагічная і ідэалагічная функцыі гістарычнай прозы. Рамантызацыя гісторыі. Нацыянальная свядомасць як фактар культуратворчасці. Асэнсаванне беларускай культуры ў еўрапейскім кантэксце. Інтэлектуалізацыя гісторыі. Тэндэнцыя рамантызацыі гісторыі (традыцыя У. Караткевіча ў творах В. Іпатавай, Л. Рублеўскай, Л. Дайнекі, У. Арлова) і тэндэнцыя інтэлектуалізацыі гісторыі (А. Наварыч, А. Федарэнка, У. Арлоў). Гістарычныя дэтэктывы Л. Рублеўскай, М. Адамчыка, М. Клімковіча, Т. Сабоцкай у аспекце пераемнасці з гістарычнай прозай. Эксплуатацыя жанраў масавай літаратуры. Масавая беларуская літаратура: інтэнцыі і рэальнасць («Янкі, альбо Астатні наезд на Літве» У. Ахроменкі і М. Клімковіч). Аўтабіяграфічная проза (А. Глобус, У. Сцяпан, С. Рублеўскі, В. Мудроў). Жанр мініяцюр (фацэцый) у кантэксце развіцця літаратуры. Металітаратура («Адлюстраванне першатвора» П. Васючэнкі). Інтэлектуалізацыя гісторыі (У. Арлоў, А. Наварыч, А. Федарэнка). Дакументальная проза, паліфанічны раман (С. Алексіевіч).

1. **Сучасная беларуская драматургія. Нацыянальная традыцыя ў драматургіі.**

Нацыянальная традыцыя ў драматургіі (А. Петрашкевіч, А. Дзялендзік, А. Дудараў, У. Бутрамееў). Філасафічнасць у драматургіі (А. Папова, А. Курэйчык). Герменеўтычны праект С. Кавалёва. Мінарытарны тэатр. Эксперыментальная драматургія (М. Арахоўскі, Г. Багданава, А. Карэлін). Дзіцячая драматургія (Л. Рублеўская, У. Сіўчыкаў, П. Васючэнка). Плынь антываенных твораў (А. Дудараў, Г. Марчук). Сацыяльныя тэмы ў драматургіі (А. Дудараў, А. Федарэнка). Гістарычная тэма (А. Дудараў, А. Петрашкевіч). Сучасная беларуская камедыя (А. Петрашкевіч, М. Матукоўскі) і сатырычная п’еса (Г. Марчук, А. Дзялендзік). Эксперыментальная драматургія: драма абсурду (І. Сідарук, А. Асташонак, Г. Багданава), вербацім (Д. Багаслаўскі, П. Пражко). Спалучэнне эксперыменту і традыцыі. Уплыў вопыту замежнай драматургіі на нацыянальную традыцыю.

1. **Сучасны рускі літаратурны працэс у кантэксце сацыякультурнай сітуацыі 2000-х гадоў.**

Метадалагічнае абгрунтаванне тэрміну «сучасны рускі літаратурны працэс». Літаратурны працэс на шляху да сваёй цэласнасці (літаратура метраполіі, “вернутая літаратура”, літаратура рускага замежжа). Дэцэнтралізацыя літаратурнага жыцця, размежаванне ў пісьменніцкім асяродку, камерцыялізацыя літаратуры. Жанравая разнастайнасць сучаснай рускай літаратуры і актуальныя эстэтычныя канцэпцыі. Вызначэнне вобразу і месца сучаснага рускага пісьменніка ў сучасным грамадстве.

1. **Актуальныя праблемы духоўнага і грамадска-палітычнага жыцця ў сучаснай рускай прозе.**

Духоўныя пошукі ў сучаснай рускай літаратуры. Праблемы самавызначэння чалавека. Глабальныя праблемы быццяі футуралагічныя прагнозы (раманы Ч. Айтматава “Таўро Касандры” і “Калі падаюць горы”). Духоўная традыцыя праваслаўных каштоўнасцей у творчасці Ю. Кубланоўскага, В. Шарова, А. Варламава. Актуальнасць тэмы “каўказкай вайны” ў сучаснай літаратуры (В. Маканін “Асан”, А. Геласімаў “Смага”, З. Прылепін “Паталогіі” і інш.

1. **Псіхалагізм і этычная накіраванасць ў сучаснай рускай прозе.**

Паняцце “псіхалагічная проза”. Псіхалагізм і сувязь духоўных традыцый у прозе А. Варламава (“Нараджэнне”, “Дзень добры, князь!”). Спрадвечныя каштоўнасці, быццё і быт у паўсядзённым жыцці чалавека. Прадвызначанасць чалавечага лёсу і маральны выбар як этычная дамінанта.

1. **Традыцыі мадэрнізму і постмадэрнізму ў сучасным літаратурным працэсе.**

Фарміравание культурнай традыцыі: руская семіятычная школа (М.Лотман, Р. Якабсон), эстэтычная канцэпцыя М. Бахціна. Сацыякультурная сітуацыя сяр. 70-80-х гг. і яе ўплыў на фарміраванне рускага постмадэрнізму. Канцэпцыі развіцця: М. Ліпавецкі, І. Скарапанава, Г. Няфагіна, В. Курыцын, М. Эпштэйн. Постмадэрнісцкая эклектыка ў сучаснай літаратуры. Постмадэрнізм і соц-арт (аповесць В. Пялевіна «Амон Ра»). Сімулякр, постмадэрнісцкая іронія, інтэртэкстуальнасць, калажнасць як прыёмы посмадэрнісцкай літаратуры. Раман В. Пялевіна «Чапаеў і Пустата» – адзін з яскравых постмадэрнісцкіх раманаў рускай літаратуры.

1. **Эклектыка стыляў і жанравая трансфармацыя ў сучаснай літаратуры.**

З’яўленне новых жанраў у рускай літаратуры. Стылёвая разнастайнасць пост-традыцый: рамантызм, рэалізм, сентыменталізм, натуралізм. Прынцып “натуралістычнага сентыменталізму” ў рамане Л. Уліцкай «Казус Кукоцкага». З’яўленне новых жанраў рамана: раман-эсэ, раман-каментарый, раман-кліп, раман-газета, раман-шансон, раман-экскурсія, раман-квест і інш. Жанр «метарамана»: Ан. Кім «Востраў Іоны». Трансфармацыі жанру антыўтопіі: Ю. Коваль «Суер-Выер», Т. Таўстая «Кысь», І. Баяшоў «Армада», У. Шараў «Будзьце як дзеці». Станаўленне і развіццё літаратуры «нон-фікшн».

1. **“Чалавек і грамадства” як галоўная тэма сучаснай рускай драматургіі.**

Творчасць драматургаў “поствампілаўскай” пляяды (Л. Петрушэўская, Л. Разумоўская, А. Казанцаў, Н. Садур і інш.). Сістэма вобразаў, сацыяльныя і маральна-псіхалагічныя канфлікты, шляхі іх эстэтычнагавырашэння. Традыцыя рэмейка ўсучаснай драматургіі: Г. Горын «Чума на абодва вашыя дамы», Л. Філатаў «Лізістрата», «Яшчэ раз пра голага караля». Б. Акунін «Чайка», «Гамлет. Версія».

1. **Феномен “новай драмы”: эстэтычныя прынцыпы, новае разуменне рэальнасці.**

П’есы і аўтарскія спектаклі Я. Грышкаўца. Жанр монадрамы. Маналог-споведзь як форма арганізацыі сцэнічнага дзеяння. Псіхалагічны аспект звароту героя-аўтара да глядзельнай залы. Дыялог у спасціжэнні “простых рэчаў”. Паўсядзённае жыцце як аб’ект назіранняў і разваг. Спроба “рэанімацыі” монадрамы ў традыцыйных спектаклях. Тэатр Я. Грышкаўца як праект. “Кісларод” І. Вырыпаева як маніфест новага пакалення і прыклад “новай драмы”.

**БЛОК II. Змест пытанняў па вучэбнай дысцыпліне
“Мова і стыль сродкаў масавай камунікацыі”**

1. **Cтылістыка публіцыстычнага тэксту.**

Асноўныя лінгвастылістычныя параметры апісання тэксту. Тэкст. Тэкставыя катэгорыі. Тэкст і камунікатыўная сітуацыя. Тэкст і дыскурс. Камунікатыўныя стратэгіі і тактыкі як спосаб разгортвання тэксту. Стратэгія пераканання. Камунікатыўная стылістыка як новы напрамак у медыялінгвістыцы. Публіцыстыка як тып дыскурсу. Перакананне і маніпуляванне: размежаванне паняццяў. Адрасант і адрасат: трансфармацыя структурнага блока.

1. **Ідэалагема як цэнтральнае паняцце публіцыстычнага дыскурсу.** Азначэнне ідэалагемы. Ідэалагема і канцэпт: суадносіны паняццяў. Тыпы ідэалагем у публіцыстыцы. Ідэалагема і міфалагема: канвергенцыя паняццяў. Змены базавых ідэалагем у сучасным публіцыстычным дыскурсе. Перакананне з дапамогай ацэнкі ў публіцыстычным дыскурсе. Паняцце ацэначнасці ў публіцыстыцы. Тыпы ацэнак у публіцыстыцы. Імпліцытная ацэнка. Экспліцытная ацэнка. Лексічныя сродкі выражэння ацэнкі.
2. **Найменне, стылістычная танальнасць і ітэрпрэтацыя ў публіцыстычным маўленні.**

Канцэптуальнае ядро лексікі публіцыстычнага тэксту. Метафара. Фразеалагізаваныя публіцыстычныя стандарты як складнікі фонду публіцыстычных прэсуппазіцый. Анамастыка як стылістыка-ідэалагічная катэгорыя ў публіцыстыцы. Ярлык. Стылістычная танальнасць тэксту і яе ўздзеянне на адрасата. Шкала каштоўнасцей у публіцыстыцы (“свае” / “чужыя”) як выражэнне аўтарскай пазіцыі і выбар стылістычнай манеры выкладу. Маўленчая агрэсія (дыскрэдытацыя) у “апазіцыйных” тэкстах. Маўленчае адабрэнне і прапаганда. Падкрэсленая аб’ектыўнасць. Інтэрпрэтацыя (моўнае вар’іраванне) як стылістычны механізм пераканання. “Укараненне” ў тэкст высокіх і нізкіх матываў. Інтэрпрэтацыя з дапамогай прэсуппазіцый і лагічных прыёмаў. Фігура ўмоўчвання. Іронія і моўная гульня як спосаб інтэрпрэтацыі рэчаіснасці. Інтэртэкстуальнасць.

1. **Функцыянальны стыль як адна з асноўных катэгорый стылістыкі. Паняцце аб функцыянальным стылі.**

Агульная характарыстыка функцыянальных стыляў: канструктыўны прынцып, вобразнасць, стандарт і экспрэсія, тэорыя газетнай штампаванасці, індывідуальнасць. Прынцыпы класіфікацыі функцыянальных стыляў. Сістэма стыляў сучаснай літаратурнай мовы. Пытанне аб іерархіі стыляў. Узаемадзеянне функцыянальных стыляў. Паняцце аб стылявой норме і стылёвым эстэтычным ідэале.

1. **Навуковы стыль як функцыянальная разнавіднасць літаратурнай мовы, што абслугоўвае галіну навукі, тэхнікі, вытворчасці.**

Асноўная функцыя навуковага стылю. Разнавіднасці навуковага стылю і яго жанры. Асаблівасці стылю навуковага выкладу. Моўныя асаблівасці навуковага стылю. Тэрмін як стылеўтваральная прымета навуковага стылю. Выкарыстанне эмацыянальна-экспрэсіўных і вобразных сродкаў мовы і іх спецыфіка ў навуковым стылі. Фразеалогія навуковага маўлення. Марфалагічныя асаблівасці стылю. Іменны характар навуковага стылю. Сінтаксічныя асаблівасці навуковага стылю. Складаныя сказы і ўскладнёныя сінтаксічныя канструкцыі з разгорнутай і ўпарадкаванай сувяззю паміж асобнымі часткамі выказвання. Асаблівасці стылю навукова-папулярнага выкладу. Выкарыстанне элементаў навуковага стылю ў іншых функцыянальных стылях.

1. **Афіцыйна-справавы стыль як функцыянальная разнавіднасць літаратурнай мовы.**

Асноўная функцыя афіцыйна-справавога стылю, што абслугоўвае афіцыйна-справавыя адносіны паміж людзьмі, установамі, краінамі, паміж грамадзянамі і дзяржавай. Разнавіднасці афіцыйнага стылю і яго жанры. Асаблівасці афіцыйна-справавога выкладу. Моўныя асаблівасці афіцыйна-справавога стылю. Наяўнасць спецыфічнай лексікі і фразеалогіі, характэрнай для афіцыйна-справавога стылю. Тэрміналогія, наменклатурныя найменні, складанаскарочаныя словы, абрэвіятуры. Паняцце канцылярызма. Шырокае выкарыстанне канструкцый з аддзеяслоўнымі назоўнікамі, сказаў з адыменнымі прыназоўнікамі, складаных сказаў. Выкарыстанне элементаў афіцыйна-справавога стылю ў іншых функцыянальных стылях.

1. **Гутарковы стыль (гутарковае маўленне) як функцыянальная разнавіднасць літаратурнай мовы**.

Асноўная функцыя гутарковага стылю. Разнавіднасці гутарковага стылю. Адносіны да літаратурнай нормы. Умовы функцыянавання гутарковага стылю. Паравербальныя сродкі ў фармаванні гутарковага стылю: сітуацыя, абставіны, міміка, жэсты, рэакцыя суразмоўцаў, характар іх узаемаадносін. Моўныя асаблівасці гутарковага стылю. Асаблівасці вымаўлення. Роля інтанацыі, фразавага націску, рытму, паўз у выказванні. Шырокае выкарыстанне гутарковай і прастамоўнай лексікі, эмацыянальна-экспрэсіўнай і ацэначнай лексікі, фразеалагічных адзінак. Марфалагічныя і словаўтваральныя асаблівасці гутарковага стылю. Актыўнае выкарыстанне выклічнікаў, часціц, займеннікаў, мадальных слоў, размоўных склонавых форм назоўнікаў, разнастайных дзеяслоўных форм. Асаблівасці сінтаксісу гутарковага стылю. Выкарыстанне элементаў гутарковага маўлення ў іншых функцыянальных стылях.

1. **Публіцыстычны стыль як разнавіднасць літаратурнага маўлення**. Асноўныя функцыі публіцыстычнага стылю. Разнавіднасці публіцыстычнага стылю і яго жанры. Канструктыўны прынцып публіцыстычнага стылю (спалучэнне стандарту і экспрэсіі, лагічнага і вобразнага, ацэначнага і доказнага). Моўныя асаблівасці публіцыстычнага стылю. Сацыяльная ацэначнасць моўных сродкаў. Дынамічнасць выяўленчых і стандартных сродкаў у публіцыстычным стылі. Ужыванне слоў і выразаў, новых слоў, значэнняў і словазлучэнняў, своеасаблівых метафар у публіцыстычным стылі. Сродкі выражэння экспрэсіі і вобразнасці ў публіцыстычным стылі. Роля публіцыстыкі ў фарміраванні стылістычных густаў і ў станаўленні моўнай нормы. Тэлевізійнае маўленне і радыёмаўленне. Іх месца ў сістэме стыляў. Лінгвістычная спецыфіка, жанры і формы тэлевізійнага і радыёмаўлення. Віды і жанры рэкламы. Іх месца ў сістэме функцыянальных стыляў. Стылістычныя і кампазіцыйныя асаблівасці рэкламы. Аб’екты рэкламы і тэкст.
2. **Стылістыка газетных жанраў як частка функцыянальнай стылістыкі.**

Паняцце аб стылістыцы газетных жанраў, спецыфіка гэтай дысцыпліны. Спецыфіка мовы і стылю газетных жанраў (інфармацыйная заметка, справаздача, інтэрв’ю, рэпартаж, карэспандэнцыя, артыкул, нарыс, фельетон, памфлет, рэцэнзія, агляд, эсэ). Праява вобраза аўтара і яго маўленчае ўвасабленне ў жанрах. Выкарыстанне розных відаў чужога маўлення. Суадносіны розных пластоў стылістычна афарбаванай лексікі ў жанрах. Месца публіцыстычнага стылю ў сістэме іншых функцыянальных стыляў. Уплыў іншых функцыянальных стыляў на публіцыстычны стыль. Станоўчыя і адмоўныя бакі гэтага ўплыву.

1. **Літаратурна-мастацкі стыль як функцыянальная разнавіднасць літаратурнага маўлення**.

Літаратурная мова і мова мастацкай літаратуры. Асноўныя функцыі літаратурна-мастацкага стылю. Вобразнае адлюстраванне рэчаіснасці – найважнейшы прынцып літаратурна-мастацкага стылю. Жанры мастацкай літаратуры і іх стылістычныя асаблівасці. Індывідуальна-аўтарскі стыль. Адзінства камунікатыўнай і эстэтычнай функцый мовы мастацкай літаратуры. Выкарыстанне маўленчых сродкаў і іх арганізацыя ў мастацкай літаратуры. Тыпы апавядання ў мастацкім творы. Нормы літаратурнай мовы і праблемы нормы ў мастацкай літаратуры. Адносіны мовы мастацкай літаратуры да сістэмы функцыянальных стыляў сучаснай літаратурнай мовы.

1. **Канстытутыўныя прыметы медыятэксту.**

Суадносіны “мова – маўленне – тэкст”.Структура тэксту. Асноўныя адзінкі тэксту. Складанае сінтаксічнае цэлае (празаічная страфа) і абзац як найменшыя адзінкі тэксту. Іх суадносіны. Фрагмент і іншыя буйныя адзінкі тэксту (раздзел, частка, глава і інш.). Тыпы тэкстаў, звязаныя з пазіцыяй вытворцы маўлення: маўленне ад 1-й асобы, маўленне ад 2-й асобы, маўленне ад 3-й асобы. Вобраз аўтара і вобраз апавядальніка як найважнейшая праблема стылістыкі мастацкага і публіцыстычнага тэкстаў. Структура катэгорыі аўтара медыятэксту. Функцыянальна-сэнсавыя тыпы маўлення: апісанне, апавяданне і разважанне. Ключавыя словы, моўны лейтматыў, архітэктанічны паўтор. Стылістычныя функцыі чужога маўлення ў розных відах тэкстаў. Простая мова. Ускосная мова. Няўласна-простая мова. Маналог. Дыялог. Палілог. Стылістычныя асаблівасці жанравых форм маўлення.

1. **Сучасны стан медыялінгвістыкі як прыкладной дысцыпліны і навукі.**

Найважнейшыя напрамкі ў сучасным мовазнаўстве і стылістыцы. Сацыяльныя і сацыяльна-псіхалагічныя функцыі маўленчых зносін пры дапамозе СМК. Сацыялінгвістычны аспект вывучэння мовы СМК. Сацыяльная дыферэнцыяцыя мовы. Мова і культура. Мова і палітыка. Мова і ўлада. Праблемы моўнай палітыкі. Паняцце нормы як адно з найважнейшых у стылістыцы маўлення. Абавязковасць моўных нормаў. Норма моўная і функцыянальна-стылёвая. Варыятыўнасць нормы. Парушэнне нормы як стылістычная памылка і свядомае адхіленне ад нормы як стылістычны прыём. Роля стылістыкі ў павышэнні моўнай культуры журналістаў, у выхаванні моўнага густу грамадства, ва ўмацаванні маўленчых норм.

1. **Размежаванне паняццяў вусная форма існавання мовы і пісьмовая**.

Спантаннасць, незваротнасць, шматканальнасць як формы існавання вуснай мовы. Структура камунікатыўнага акта. Значэнне гукавой абалонкі маўлення. Мэты і задачы вывучэння фанетыкі (сінхронная, дыяхронная, агульная, супастаўляльная). Сегментныя і суперсегментныя фанетычныя адзінкі. Азначэнне гука. Чатырохаспектны разгляд гука: акустычны, артыкуляцыйны, перцэптыўны, функцыянальны. Акустычная фанетыка. Акустычныя ўласцівасці гукаў маўлення. Артыкуляцыйная характарыстыка гукаў маўлення. Перцэптыўная фанетыка. Гукавы сімвалізм. Фанетычныя законы і іншыя фанетычныя працэсы. Закон недысімілятыўнага акання і якання, асіміляцыя, дысіміляцыя, дыярэза, пратэза, эпентэза, метатэза, гаплалогія. Асаблівасці вымаўлення безэквівалентных у дачыненні да рускай мовы гукаў. Фанетычная і фанематычная транскрыпцыя. Фанетычныя чаргаванні гукаў: галосных, зычных; гістарычныя і пазіцыйныя. Пазіцыйныя чаргаванні гукаў як вынік фанетычных працэсаў. Асаблівасці сінтагматыкі гукаў беларускай мовы. “Віртуальная” форма існавання мовы.

1. **Стылістычная роля націску і інтанацыі ў арганізацыі маўленчай плыні**.

Фанетычная прырода націску. Розныя тыпы націску. Месца націску ў слове. Нерухомы і рухомы формаўтваральны націск. Клітыкі. Фразавы, сінтагменны, лагічны націск. Аналіз націску ў тэксце. Інтанацыя. Фанетычнае чляненне маўлення. Танальныя сродкі інтанацыі. Тэмбравыя сродкі інтанацыі. Функцыя інтанацыі. Асноўныя тыпы інтанацыйных канструкцый у беларускай мове. Інтанацыйная сінанімія. Стылі літаратурнага вымаўлення. Арфаэпічная норма. Беларускае вымаўленне ў гістарычным развіцці. Асноўныя нормы сучаснага беларускага вымаўлення: галосныя націскныя і ненаціскныя, зычныя ў моцных і слабых пазіцыях, гукі на стыку слоў. Вымаўленне галосных. Нормы літаратурнага вымаўлення зычных і спалучэнняў зычных, некаторых граматычных формаў. Арфаэпічная норма і культура маўлення. Прычыны і крыніцы адхіленняў ад літаратурнага вымаўлення. Вымаўленне на тэлебачанні і на радыё. Інтэрферэнтныя з’явы ў вымаўленні і шляхі іх пераадолення. Дэфекты вымаўлення. Прафесійныя “хваробы” ў аўдыявізуальных СМІ: “каша ў роце”, празмерная лабіялізаванасць, дзеканне/цеканне. Арфаэпічны аналіз тэксту.

1. **Генезіс і анталагічны статус лінгвістыкі публіцыстычнага тэксту.** Тэорыя тэксту і лінгвістыка тэксту. Дэфінітыўны апарат апрацоўкі тэксту ў лінгвістычных сферах. Тэкставая дзейнасць журналіста. Журналісцкі тэкст: інфармацыйныя і публіцыстычны тэксты. PR-тэксты. Дыскурсны падыход да вывучэння публіцыстычных тэкстаў (сцэнарый дыскурснага аналізу тэкстаў-навін). Праблема вызначэння зместу тэрміна *дыскурс*, яго структуры і залежнасцей. Ад вывучэння мовы ў сацыяльным кантэксце да дыскурснага аналізу. Асобныя характарыстыкі беларускамоўных тэкстаў СМІ ў звязку з гісторыяй і сучасным станам функцыянавання мовы. Семантычная кандэнсацыя як акумулятыўны сродак назапашвання ведаў пра ментальнасць народа. Моўная дывергенцыя і канвергенцыя: уплыў на вытворчасць публіцыстычнага тэксту. Беларускія СМІ ў сітуацыі дзяржаўнага білінгвізму, сучасныя тэндэнцыі развіцця мовы СМІ. Ізамарфізм рускага элемента ў беларускамоўных тэкстах СМІ.
2. **Агульныя анталагічныя і прыватныя экстралінгвістычныя характарыстыкі публіцыстычнага тэксту**.

Публіцыстычны тэкст: прызначанасць для масавай аўдыторыі і распаўсюджанасць. Экстралінгвістычны фактар дзеяння публіцыстычнага тэксту: аператыўнасць. Перманентнасць публіцыстычнага тэксту: перыядычнасць і рэгулярнасць. Фарміраванне інфармацыйных паводзін. Дубліраванне і вар’іраванне: варыянтна-інварыянтны падыход да сігніфікацыі публіцыстычнага тэксту. “Вытворчы цэх” публіцыстычнага тэксту: аўтарскае “Я” і калектыўнае аўтарства. Экстралінгвістычная матывацыя інтэртэкстуальнага эфекту журналісцкай дзейнасці. Камунікатыўныя зададзенасць і прызначанасць публіцыстычнага тэксту.

1. **Лінгвістычная арганізацыя публіцыстычнага тэксту.**

Выражэнне моўнай асобы ў тэксце. Трапеічная сістэма мастацкага тэксту ў дачыненні да сацыяльнай дзейнасці носьбіта мовы. Вонкавая і ўнутраная структурыраванасць публіцыстычнага тэксту. Парадыгматыка і сінтагматыка публіцыстычнага тэксту. Парадыгматычная здольнасць вербальнага знака ў публіцыстычным тэксце. Сінтагматыка публіцыстычнага тэксту. Марфалагічная стратыфікацыя публіцыстычнага тэксту.

1. **Сінхроннае і дыяхроннае вывучэнне беларускай арфаграфіі**. Гісторыя станаўлення. Уплыў экстралінгвістычных фактараў на беларускую арфаграфію. Адаптацыя правапісу да сацыяльна-эканамічных зрухаў у грамадстве (сістэмнасць – асістэмнасць). Асноўныя прынцыпы (напісанні) сучаснай беларускай арфаграфіі. Суадносіны фанетычнага і марфалагічнага прынцыпаў у беларускай арфаграфіі. Рэфармаванне правапісу (кансерватызм і памкненне да арфаграфічных змен). Рэформа правапісу 1933 года. Удакладненні правапісу (Правілы беларускай арфаграфіі і пунктуацыі. Мн.: Весці АН БССР, 1959 г.). Навуковая канферэнцыя “Праблемы беларускага правапісу” (19-20 лістапада, 1992 г.). Закон Рэспублікі Беларусь “Аб Правілах беларускай арфаграфіі і пунктуацыі” (2008 г.). Асноўныя ўдакладненні і змены ў новай рэдакцыі “Правіл”.
2. **Функцыянальна-стылістычная і эмацыянальна-экспрэсіўная афарбоўка слова**.

Агульная стылістычная характарыстыка лексікі сучаснай літаратурнай мовы. Формы суб’ектыўнай ацэнкі. Эўфемізмы і дысфемізмы. Стылістычнае выкарыстанне сінонімаў, перыфразаў, амонімаў, паронімаў і антонімаў. Сінонімы як сродак удакладнення паняцця. Скрытае і адкрытае выкарыстанне сінонімаў. Ідэаграфічныя і стылістычныя сінонімы. Кантэкстуальныя сінонімы. Прыёмы выбару і ацэнкі сінонімаў. Градацыя, паўтарэнне слоў, ампліфікацыя як стылістычныя прыёмы. Стылістычныя функцыі сінонімаў. Прынцыпы і прыёмы замены слоў перыфразамі.

1. **Лексічная стылістыка і стылістычная характарыстыка фразеалагічных сродкаў мовы**.

Выкарыстанне амонімаў у стылістычных мэтах. Каламбур. Прыёмы ліквідацыі двухсэнсоўнасці пры няўдалым выкарыстанні амонімаў, шматзначных слоў і паронімаў. Стылістычныя эфекты, заснаваныя на выкарыстанні паронімаў. Паранамазія. Стылістычнае выкарыстанне антонімаў. Антытэза. Ацэнка і сфера выкарыстання неалагізмаў. Неалагізмы лексічныя і семантычныя. Неалагізмы агульнамоўныя і індывідуальна-аўтарскія. Аказіянальныя словы. Архаізмы і гістарызмы. Іх выкарыстанне ў розных стылях і жанрах маўлення. Запазычаныя словы, іх стылістычнае выкарыстанне. Дыялектызмы ў мастацкай літаратуры і публіцыстыцы. Тэрміны і прафесіяналізмы. Жарганізмы і аргатызмы. Крыніцы фразеалагізмаў, якія замацаваліся ў літаратурнай мове. Стылістычная класіфікацыя фразеалагізмаў. Фразеалагізмы міжстылявыя, размоўна-бытавыя і кніжныя. Сінанімія фразеалагізмаў. Стылістычныя функцыі фразеалагізмаў. Прыказкі і прымаўкі. Крылатыя словы і афарызмы. Стылістычнае выкарыстанне фразеалагічных сродкаў мовы ў мастацкай літаратуры і публіцыстыцы. Памылкі ў выкарыстанні фразеалагічных адзінак.

1. **Слова і вобраз. Вобразнасць мовы як катэгорыя эстэтычная і як катэгорыя лінгвістычная.**

Пераноснае ўжыванне слова як асноўная крыніца фарміравання вобразных сродкаў мовы. Катэгорыя імпліцытнасці ў тропах. Традыцыйныя сродкі слоўнай вобразнасці – тропы. Метанімія ў публіцыстычным маўленні. Сінекдаха. Параўнанне. Эпітэт. Аксюмаран. Гіпербала і літота.

1. **Функцыянальна-стылістычная характарыстыка граматыкі.** Сувязь граматыкі з фанетыкай і лексікалогіяй. Граматычныя значэнне, катэгорыя, форма. Сродкі і спосабы выражэння граматычных значэнняў. Беларуская граматыка: праблемы нарматыўнасці ў СМІ. Парадыгматычныя здольнасці і сінтагматычнае размяшчэнне марфалагічных форм. Класіфікацыйныя ўласцівасці часцін мовы. Часціны мовы як лексіка-граматычныя класы слоў, прынцыпы аб’яднання. Сістэма часцін мовы. Знамянальныя і незнамянальныя словы. Пераходнасць у сістэме часцін мовы і з’ява сінкрэтызму. Марфалагічныя асаблівасці публіцыстычнага тэксту. Рост аналітызму ў марфалогіі сучаснай беларускай мовы.
2. **Стылістычнае выкарыстанне назоўніка ў публіцыстычным маўленні**.

Функцыянальная характарыстыка назоўніка. Семантычны аб’ём назоўніка. Дамінаванне назоўнікавых канструкцый у тэкстах СМІ: прычыны і вынікі. Аддзеяслоўныя назоўнікі і нормы ўжывання іх у публіцыстычным тэксце. Марфалагічныя прыметы назоўніка і сінтаксічная роля ў сказе. Лексіка-граматычныя разрады назоўнікаў, марфалагічная залежнасць ад семантыкі слова. Прынцыпы класіфікацыі назоўнікаў па родах. Род марфалагічна нязменных назоўнікаў. Разыходжанні ў граматычным родзе некаторых назоўнікаў у беларускай і рускай мовах. Катэгорыя ліку. Назоўнікі з суадноснымі формамі ліку. Асаблівасці выражэння катэгорыі ліку ва ўласных назоўніках, у групах рэчыўных, зборных і абстрактных назоўнікаў. Несупадзенне ў граматычным ліку некаторых назоўнікаў у беларускай і рускай мовах. Катэгорыя склону. Значэнні склонаў, выражэнне іх у тэксце. Рэшткі формы клічнага склону. Тыпы скланення назоўнікаў. Варыянтнасць канчаткаў у склонавай сістэме назоўнікаў і іх характарыстыка. Словаўтваральнае значэнне некаторых склонавых канчаткаў. Рознаскланяльныя і нескланяльныя назоўнікі. Субстантывацыя.

1. **Стылістычнае выкарыстанне прыметніка ў медыятэкстах**. Функцыянальная характарыстыка прыметніка. Асноўныя катэгарыяльныя значэнні і лексіка-граматычныя разрады. Якасныя, адносныя і прыналежныя прыметнікі, іх значэнне, граматычныя формы і ўзаемапранікненні. Поўныя, кароткія і сцягнутыя (усечаныя) формы, шляхі іх распазнавання. Ступені параўнання якасных прыметнікаў. Сінтэтычныя і аналітычныя формы ступеней параўнання. Суплетывізм. Формы элятыва ў беларускай і рускай мовах. Кампаратыў і суперлятыў. Адносныя прыметнікі. Функцыянальныя асаблівасці, сінаніміка прыналежных прыметнікаў і роднага прыналежнасці. Формы ацэнкі прыметнікаў. Агульныя асаблівасці стылістычнага выкарыстання прыметнікаў. Прыметнікі з суфіксамі ацэнкі. Сінанімія прыметнікаў і назоўнікаў ва ўскосных склонах.
2. **Стылістычнае выкарыстанне лічэбнікаў у тэкстах СМК**. Функцыянальная характарыстыка лічэбніка. Разрады лічэбнікаў па значэнні і структуры. Колькасныя лічэбнікі і іх групы. Дробавыя лічэбнікі. Зборныя лічэбнікі. Сінтаксічная спалучальнасць лічэбнікаў з назоўнікамі. Парадкавыя лічэбнікі. Лічбы як сродак выражэння колькасных значэнняў. Скланенне лічэбнікаў. Тыповыя памылкі ва ўжыванні. Абазначэнне прыблізнай і няпэўнай колькасці. Зборныя і колькасныя лічэбнікі як сінонімы. Сінанімія колькасна-іменных словазлучэнняў. Стылістычная характарыстыка варыянтных форм лічэбнікаў. Выпадкі няўдалага ўтварэння і ўжывання форм лічэбнікаў.
3. **Стылістычнае выкарыстанне займеннікаў у медыямаўленні**. Функцыянальная характарыстыка займенніка. Своеасаблівасць значэння і функцыі займеннікаў. Разрады займеннікаў па значэнні і па суадносінах з іншымі часцінамі мовы. Асаблівасці скланення займеннікаў розных разрадаў. Займеннік як сродак лагічнай і сінтаксічнай арганізацыі тэксту. Роля займенніка ў кантэксце. Стылістычныя асаблівасці асабовых займеннікаў. Сінанімія іншых разрадаў займеннікаў. Пропуск асабовых займеннікаў як стылістычны прыём.
4. **Стылістычнае выкарыстанне дзеясловаў у тэкстах СМК**. Функцыянальная характарыстыка дзеяслова. Катэгарыяльныя значэнні дзеяслова. Неазначальная форма дзеяслова (інфінітыў), яе ўтварэнне, граматычнае значэнне, марфалагічныя прыметы і сінтаксічныя функцыі. Стылістычныя функцыі дзеяслоўных катэгорый. Катэгорыя трывання, граматычныя значэнні закончанага і незакончанага трывання, спосабы ўтварэння. Катэгорыя ладу. Значэнне, формы і ўтварэнне абвеснага, загаднага і ўмоўнага ладу. Сінаніміка ладу дзеяслова. Катэгорыя часу. Значэнне і формы дзеясловаў цяперашняга, прошлага і будучага часу. Спецыфіка роду і ліку дзеясловаў. Сінаніміка часу дзеяслова. Катэгорыя асобы дзеяслова, граматычнае значэнне, выражэнне і ўжыванне. Безасабовыя дзеясловы. Спражэнне дзеясловаў. Рознаспрагальныя дзеясловы. Праблема збалансаванасці дзеяслова і назоўніка ў публіцыстычным тэксце. Аказіянальнае ўтварэнне адназоўнікавых дзеясловаў у інтэрнэт-выданнях і іншых СМІ. Вобразна-экспрэсіўныя якасці дзеяслова.
5. **Стылістычныя асаблівасці ўжывання дзеепрыметніка і дзеепрыслоўя ў публіцыстычным маўленні**.

Асаблівасці праяўлення дзеяслоўных катэгорый стану, часу і трывання ў дзеепрыметніку. Прадуктыўнасць і непрадуктыўнасць існавання ў беларускай мове некаторых дзеепрыметнікавых формаў (у параўнанні з рускай мовай). Сродкі сінанімічнай замены дзеепрыметнікаў. Ад’ектывацыя дзеепрыметнікаў. Граматычныя катэгорыі дзеепрыслоўяў. Асаблівасці функцыянавання дзеепрыслоўяў. Адвербіялізацыя дзеепрыслоўяў.

1. **Стылістычнае выкарыстанне прыслоўя**.

Марфалагічныя прыметы і сінтаксічная роля прыслоўяў. Разрады прыслоўяў паводле значэння. Ступені параўнання якасных прыслоўяў і іх утварэнне. Формы прыслоўяў са значэннем ацэнкі і меры якасці. Спосабы ўтварэння прыслоўяў: прадуктыўнасць – непрадуктыўнасць. Тэкстаўтваральная (інфармацыйная, ацэначная) роля прыслоўяў у тэкстах розных стыляў. Словы катэгорыі стану (безасабова-прэдыкатыўныя словы). Функцыянальная характарыстыка, суадноснасць з рознымі часцінамі мовы. Гісторыя вылучэння ў самастойную часціну мовы.

1. **Граматычныя і стылістычныя асаблівасці мадальных слоў як самастойнай часціны мовы**.

Словаўтваральная і семантычная сувязі мадальных слоў з іншымі часцінамі мовы. Сінтаксічная аснова выдзялення мадальных слоў у асобную групу. Разрады па значэнні, суадноснасць з рознымі часцінамі мовы, стылістычная роля ў медыямаўленні.

1. **Функцыянальна-стылістычная характарыстыка прыназоўніка ў медыямаўленні.**

Разрады прыназоўнікаў. Ужыванне прыназоўнікаў з ускоснымі склонамі назоўнікаў. Асноўныя значэнні прыназоўнікаў. Некаторыя асаблівасці ва ўжыванні прыназоўнікаў. Пераход іншых часцін мовы ў прыназоўнікі (узмацненне аглютынатыўнага сродку).

1. **Стылістычнае выкарыстанне злучнікаў, часціц, выклічнікаў і гукаперайманняў**.

Семантычныя і граматычныя прыметы злучнікаў. Класіфікацыя злучнікаў паводле паходжання, складу, спосабу ўжывання і функцыянальнага значэння. Злучальныя словы, адрозненне іх ад злучнікаў Семантычная і граматычная характарыстыка часціц. Разрады часціц паводле функцыянальнага значэння і марфалагічнага складу. Пераход у часціцы іншых часцін мовы. Размежаванне выклічнікаў і гукаперайманняў. Функцыя выклічнікаў і гукаперайманняў. Аказіянальная субстантывацыя і вербалізацыя выклічнікаў.

1. **Стылістычныя рэсурсы сінтаксісу. Асаблівасці сінтаксісу розных стыляў маўлення.**

Сістэма сінтаксічных адзінак. Сінтаксіс як вучэнне пра спалучальнасць слоў і пабудову тэксту. Сінтаксічныя сувязі і сінтаксічныя адносіны. Асноўныя сінтаксічныя адзінкі мовы: словаформа, словазлучэнне, сказ, складанае сінтаксічнае цэлае, тэкст. Словазлучэнне, яго тыпы. Структурная схема словазлучэння. Сінтагма. Віды сувязі ў словазлучэннях. Злучальная сувязь і спосабы яе рэалізацыі: з’яднанне, раз’яднанне і перараз’яднанне. Падпарадкавальная сувязь і спосабы яе рэалізацыі: дапасаванне, кіраванне і прымыканне. Некаторыя асаблівасці беларускага кіравання. Прэдыкатыўнасць, мадальнасць і інтанацыя паведамлення як асноўныя адзнакі сказа. Граматычныя катэгорыі часу, асобы і іх структурная роля ў афармленні сказа. Класіфікацыі сказаў. Сказ і выказванне.

1. **Сказ у публіцыстычным тэксце.**

Просты сказ. Фармальная арганізацыя простага сказа. Структурная схема сказа. Члены сказа і дэтэрмінанты. Марфалагізаваныя і немарфалагізаваныя члены сказа. Спосабы граматычнага выражэння галоўных членаў сказа. Прэдыкатыўная сувязь і спосабы яе рэалізацыі: каардынацыя, суразмяшчэнне і прыцягненне. Даданыя члены сказа. Значэнні і функцыі ў сказе. Азначэнне і спосабы яго выражэння. Прыдатак. Дапаўненне, структурныя тыпы і спосабы выражэння. Акалічнасць, тыпы і спосабы выражэння. Сінкрэтызм даданых членаў сказаў. Аднасастаўныя сказы. Прырода аднасастаўнасці і месца аднасастаўных сказаў у класіфікацыйнай сістэме сінтаксічных канструкцый. Тыпы аднасастаўных сказаў. Няпоўныя сказы і адрозненне іх ад аднасастаўных. Сказы нерасчлянёнага тыпу. Ускладнены сказ. Сказы з аднароднымі членамі. Зваротак. Далучальныя канструкцыі.

1. **Семантыка-стылістычная арганізацыя простага сказа.** Актывізацыя мадальных працэсаў у сучасных СМІ. Камунікатыўная арганізацыя простага сказа. Актуальнае чляненне выказвання. Камунікатыўная парадыгма сказа. Парадак слоў у сказе. Стылістычныя асаблівасці розных тыпаў простага сказа. Поўныя і няпоўныя сказы ў розных стылях маўлення. Экспрэсіўнасць эліптычных канструкцый. Сінанімія асабовых, безасабовых, няпэўна-асабовых і абагульнена-асабовых сказаў. Стылістычныя асаблівасці сцвярджальных і адмоўных сказаў.
2. **Стылістычная характарыстыка выказніка. “Расшчапленне выказніка” ў медыятэксце.**

Сінанімія назоўнага і творнага прэдыкатыўнага ў састаўным выказніку. Дапасаванне выказніка да дзейніка. Актуальнае чляненне выказвання і парадак слоў у сказе. Інверсія членаў сказа. Месца членаў сказа пры прамым парадку слоў. Памылкі пры інверсіі членаў сказа. Сінанімія прыназоўнікавых і беспрыназоўнікавых канструкцый. Сінанімія прыназоўнікаў. Кіраванне пры сінанімічных словах. Нанізванне аднолькавых склонаў. Склоны дапаўнення пры дзеясловах з адмоўем. Кіраванне пры аднародных членах сказа. Родны склон аб’екта і родны склон суб’екта. Сказы з аднароднымі членамі. Стылістычнае значэнне розных спосабаў падбору і спалучэння аднародных членаў. Сінанімічныя злучнікі пры аднародных членах. Значэнне пропуску і паўтарэння злучнікаў. Прыназоўнікі пры аднародных членах. Стылістычнае значэнне абагульняльных слоў. Памылкі ў сказах з аднароднымі членамі – лагічныя і граматычныя.

1. **Паралельныя сінтаксічныя канструкцыі.**

Сінанімія сказаў з аддзеяслоўным назоўнікам і сказаў з асабовым дзеясловам. Сінанімія сказа з аднароднымі выказнікамі і сказа з дзеепрыслоўнай канструкцыяй, інфінітыўнага сказа і сказа з асабовым дзеясловам. Пасіўныя і актыўныя канструкцыі. Адасобленыя члены сказа – азначэнні, прыдаткі. Тлумачальныя члены сказа. Дзеепрыметныя словазлучэнні. Дзеепрыслоўныя словазлучэнні. Канструкцыі з аддзеяслоўнымі назоўнікамі ў тэкстах СМІ.

1. **Складаны сказ у журналісцкім тэксце, яго фармальная, семантычная і камунікатыўная арганізацыя**.

Прынцыпы класіфікацыі і тыпалагічная характарыстыка складаных сказаў. Тыпы складаных сказаў. Складаназлучаныя сказы, граматычная прырода, будова і значэнне. Знакі прыпынку ў складаназлучаных сказах. Складаназалежныя сказы. Сродкі сувязі іх частак. Віды даданых частак. Знакі прыпынку ў складаназалежных сказах. Складаныя бяззлучнікавыя сказы. Сродкі сувязі частак бяззлучнікавых сказаў. Тыпы бяззлучнікавых сказаў у залежнасці ад структуры і значэння. Пунктуацыя ў бяззлучнікавых сказах. Складаныя сказы з рознымі відамі сувязі (камбінаванай будовы), пунктуацыя ў іх.

1. **Функцыянальна-стылістычная арганізацыя медыятэксту**. Ланцуговая, паралельная і далучальная віды сувязі паміж асобнымі сказамі ў складзе складанага сінтаксічнага цэлага. Абзац і складанае сінтаксічнае цэлае. Перыяд. Структурныя, інтанацыйныя і выяўленчыя ўласцівасці перыяда. Паняцце аб сінтаксісе звязнага маўлення. Складаныя формы арганізацыі дыялагічнага і маналагічнага маўлення. Пунктуацыя пры чужой мове. Рэпліка, маналог, дыялог, палілог, іх арганізацыя, функцыі і стылістычная роля.
2. **Новыя з’явы ў сучасным сінтаксісе. Экспрэсіўнае вылучэнне членаў сказа ў медыятэксце.**

Адчляненне. Сегментацыя. Назоўны ўяўлення. Адчленены інфінітыў. Займеннікава-назоўнікавыя канструкцыі. Назоўнікава-займеннікавыя канструкцыі. Далучальныя канструкцыі. Парцэляцыя ў журналісцкіх матэрыялах. Стылістычнае выкарыстанне звароткаў. Асаблівыя прыёмы стылістычнай арганізацыі маўлення. Перыяд. Стылістычныя і рытарычныя фігуры. Анафара. Эпіфара. Хіязм. Зеўгма. Алюзія. Сінтаксічны паралелізм. Кальцо страфы. Капазіцыйны стык (эпанафара). Градацыя. Антытэза. Паўтор. Рытарычнае пытанне. Рытарычны зваротак. Стылістычныя рэсурсы пунктуацыі. Пунктуацыя як графічны сродак інтанацыйнага выдзялення сінтагм. Актуальнае чляненне сказа, інтанацыя і знакі прыпынку. Сінтаксічная, сэнсава размежавальная і стылістычная функцыя знакаў прыпынку. Паравербальныя сродкі камунікацыі (эматыконы, экспрэсівы, смайлікі, мемы і інш.).

**Блок III. Змест практыка-арыентаваных пытанняў па вучэбных дысцыплінах «Асновы творчай дзейнасці літаратурнага работніка», «Літаратурна-мастацкая крытыка»**

1. **Літаратура як мастацтва слова. Месца літаратуры сярод іншых відаў мастацтва.**

Спецыфіка славеснага мастацтва. Месца літаратуры сярод іншых відаў мастацтва. Выдзяленне славеснага мастацтва з фальклорнага сінтэзу слова, жэсту, мелодыі. Мова як прадмет мастацкага адлюстравання. Шматгалоссе ў літаратуры. Інтанацыйная экспрэсіўнасць і рытмічнасць мастацкай мовы як фактару эстэтычнага ўражання. Цяжкасці перакладу літаратурных твораў на іншыя нацыянальныя мовы. Мастацкі вобраз. Суадносіны паняццяў «прататып», «тып», «мастацкі характар», «персанаж», «герой», «вобраз». Адлюстраванне ў творчасці пісьменніка асаблівасцей яго асобы, таленту і светаразумення. Эстэтычныя, рэлігійныя, сацыялагічныя, філасофскія погляды пісьменніка, яго маральныя шуканні як крыніца яго твораў.

1. **Мастацкі свет, кампазіцыя літаратурнага твора.**

Мастацкі свет твора, яго эстэтычная канкрэтнасць, экспрэсіўнасць, сэнсавая і структурная шматпланавасць, сімвалічнасць. Кампаненты і прадметныя дэталі адлюстравання: узноўленыя падзеі, сюжэт, персанажы, прырода (пейзаж), побытавая абстаноўка. Яго жыццепадабенства (ілюзія рэальнасці) або дэманстратыўная сканструяванасць (умоўнасць). Прасторава-часавыя межы, адзінства і завершанасць мастацкага свету. Кампазіцыйныя сувязі элементаў.Кампазіцыйныя прыёмы. Паняцце пра знешнюю і ўнутраную кампазіцыю. Цыклізацыя твораў.

1. **Вызначэнне, функцыі і задачы літаратурна-мастацкай крытыкі, асаблівасці яе творчага метаду.**

Літаратурна-мастацкая крытыка як грамадская з’ява. Літаратурна-мастацкая крытыка як творчая дзейнасць. Навукова-даследчыцкая прырода літаратурна-мастацкай крытыкі. Літаратурна-мастацкая крытыка як від журналісцка-публіцыстычнай дзейнасці. Літаратурна-мастацкя крытыка ў кантэксце мастацкай культуры. Інфармацыйная, эстэтычная, рэкламная, рэкрэацыйная і забаўляльная функцыі сучаснай літаратурна-мастацкай крытыкі. Месца і роля крытыкі ў творчым працэсе. Прафесійныя асаблівасці працы крытыка. Крытыка і бягучы творчы працэс.

1. **Мова мастацкага твора і літаратурная мова: суадносіны паняццяў.**

Спецыфіка мастацкай мовы. Паэзія і проза. Літаратурная мова і мова мастацкага твора. Сістэма прамых значэнняў слоў. Словы рознага моўнага асяроддзя. Слова ў мастацкім кантэксце. Іншасказальнасць, яе віды. Прынцыпы пераносу значэння слоў. Тропы: метафара, метанімія, іронія, інш. Віды метаніміі. Віды метафары. Перыфраз. Простае параўнанне. Разгорнутае параўнанне. Адухаўленне і вобразны паралелізм. Вяртанне страчанай вобразнасці слова ў мастацкім кантэксце. Гіпербала і літота. Інтанацыйна-сінтаксічная выразнасць мастацкай мовы. Эмацыянальна-маўленчыя інтанацыі, рытарычныя фігуры. Сінтаксічная інверсія і гістарычныя нормы літаратурнай мовы. Славесныя антытэзы. Эліпсіс. Славесныя паўторы; іх разнавіднасці ў паэзіі. Сінтаксічны паралелізм. Градацыя.

1. **Вобраз-персанаж у літаратурным творы: сродкі стварэння. Класіфікацыя мастацкіх вобразаў у літаратурным творы.**

Мастацкая завершанасць персанажа: дынамічнае адзінства канкрэтных падрабязнасцей, якое стварае ўражанне пэўнай індывідуальнасці. Склад і суаднесенасць дэталей, якія абумоўлены функцыяй персанажа ў мастацкім свеце. Знешняе (партрэтныя дэталі, міміка, жэсты) і ўнутранае аблічча персанажа. Сродкі яго псіхалагічнай характарыстыкі. Псіхалагічныя дамінанты ў характары, якія адлюстроўваюць аўтарскую канцэпцыю. Характар персанажа як устойлівая сістэма паводзін у сюжэце і як носьбіт пэўных каштоўнасных адносін да жыцця. Персанаж і яго каштоўнасная арыентацыя. Персанаж і пісьменнік. Прыёмы псіхалагізму. Мастацкія дэталі. Тыпалогія літаратурных персанажаў (у творчасці пісьменніка, літаратурным кірунку, жанрах). Сістэма персанажаў у творы: галоўныя, другарадныя, эпізадычныя.

1. **Віды літаратурна-крытычных работ: жанравыя асаблівасці.**

Паняцце жанру ў літаратурна-крытычнай творчасці. Асноватворныя адрозненні літаратурных жанраў ад жанраў літаратурнай крытыкі. Трансфармацыя жанраў літаратурна-крытычных работ у 1990-2000-я гады. Постмадэрнісцкія падыходы ў асвятленні і асэнсаванні сучаснага літаратурнага працэсу. Анатацыя як мінімальны жанр літаратурна-крытычных работ. Аналітычная прырода агляду як своеадметнасць жанру. Рэцэнзія як комплекснае ўсведамленне цэласнасці літаратурнага твора. Творчы партрэт: своеасаблівасць старэння вобраза творцы.

1. **Беларуская літаратура ў інтэрнэце. Блогі пісьменнікаў як новы спосаб трансляцыі літаратуры і камунікацыі з чытачамі.**

Беларуская літаратура ў інтэрнэце: маргіналізацыя ці экспансія. Блогі пісьменнікаў як новы спосаб трансляцыі літаратуры і камунікацыі з чытачамі. Новыя жанры ў літаратуры і крытыцы. Перспектывы сеціўнай літаратуры. Новая літаратурная іерархія. Пісьменніцкія блогі. Чытыцкія блогі. Асаблівасці праяўлення аўтарскага “я” ў блогавай крытыцы.

1. **Пісьменніцкая публіцыстыка і яе мадыфікацыі ў сучаснай медыя прасторы.**

Сучасны пісьменнік як медыяасоба: ад медыяіміджу да медыяміфу.Сучасны пісьменнік як журналіст і інтэрв’юэр.Трансфармацыі літаратурна-мастацкіх жанраў. Сучасны пісьменнік як аглядальнік, калумніст і вядучы аўтарскай калонкі ў спецыялізаваных і неспецыялізаваных выданнях. Жанравая эклектыка і прыёмы “новага журналізму” ў сучасных літаратурных творах. Дзейнасць публіцыстычнага слова. Эсэ як жанр пісьменніцкай публіцыстыкі. Азначэнне эсэ. Характэрныя рысы метаду і жанру эсэ. Разнавіднасці эсэ: філасофска-псіхалагічнае (Я. Брыль і інш.), літаратурна-крытычнае (М. Стральцоў, А. Васілевіч, Л. Дранько-Майсюк і інш.), літаратуразнаўчае (І. Мележ, А. Адамовіч, В. Карамазаў і інш.), падарожнае (У. Караткевіч і інш.), краязнаўчае (Я. Сіпакоў, У. Ліпскі і інш.).

1. **Інтэртэкстуальнасць, калажнасць, гульнявы пачатак, эпатажнасць як стылёвыя прыёмы ў літаратурных творах.**

Тыпалагічныя рысы постмадэрнізму ў сучасным сацыякультурным кантэксце. Культуралагічная абумоўленнасць сучаснага інтэртэксту і ўмовы сучаснага медыядыскурсу (феномен прэцэдэнтнасці). Тэарэтычныя высновы тэорыі інтэртэксту (Р. Барт, Ю. Крысцева, М. Бахцін, І. Хасан). Пераасэнсаванне тэзіса “смерць аўтара” ў сучасным літаратурным кантэксце. Сучасны чытач ва ўмовах інтэртэкстуальнай чытацкай самасвядомасці. Інтэртэкстуальнасць як гульня свядомасці і маркетынгавы прыём. Узаемадзеянне інтэртэкстуальнасці і калажнасці. Інтэртэкстуальнасць і гіпертэкставая культура, увасабленне новай віртуальнай прасторы. Сучасныя мас-медыя і “гіперрэальнасць”. Культурныя сімулякры. Функцыі і прыёмы інтэртэкстуальнасці ў сучаснай крытыцы і публіцыстычным тэксце. Сучасны медыятэкст і інтэртэкст.

1. **Знітаванне літаратуры і журналістыкі ў творчасці беларускіх пісьменнікаў.**

Навукова-тэарэтычнае абгрунтаванне паняцця “сучасная літаратура” і “сучасная журналістыка”. Сучасны этап развіцця беларускай літаратуры і нацыянальнай журналістыкі. Знітаванне літаратуры і журналістыкі ў нацыянальнай нарысістыцы (творчасць Веры Палтаран, Янкі Сіпакова, Б.Стральцова, А.Казловіча). Глыбінныя палітычныя, эканамічныя зрухі ў грамадстве, эвалюцыя этычных і эстэтычных каштоўнасцей, літаратурна-мастацкіх арыенціраў. Уплыў журналістыкі на развіцце дакументальнай прозы (А.Адамовіч, Я.Брыль, С.Алексіевіч). Пераразмеркаванне функцый літаратуры і журналістыкі ў сацыяльна-эканамічных і культурных умовах канца ХХ стагоддзя. Перспектыва якасна новага мыслення.

1. **Літаратурна-мастацкая крытыка і СМІ: прынцыпы і формы ўзаемадзеяння.**

Спецыялізаваныя выданні па літаратуры і мастацтве Беларусі. Прынцыпы і адрозненні ў працы арт-журналіста і крытыка. Ступень дасведчанасці спецыяліста, які працуе ў СМІ, прысвечаных культуры. Асаблівасці прадстаўлення культурных падзей і артэфактаў у масавых выданнях. Аглядальнік па культуры і крытык: агульнае і адрознае ў прафесійных падыходах да асвятлення пытынняў мастацтва. Спецыялізаваныя выданні па літаратурна-мастацкай крытыцы. Асаблівасціі прадстаўлення літаратурна-мастацкага працэсу ў спецыялізаваных выданнях. Трансфармацыя жанраў у сучаснай літаратурна-мастацкай крытыцы.Творчасць сучасных крытыкаў у розных галінах мастацтва і СМІ.

1. **Віды літаратурна-мастацкай крытыкі, асаблівасці іх праяўлення ў масавых і спецыялізаваных выданнях.**

Віды літаратурна-мастацкай крытыкі ў залежнасці ад відаў мастацтва. Крытэрыі і прынцыпы ацэнкі публіцыстычных і мастацкіх твораў. Літаратурная, музычная, тэатральная, кінакрытыка, крытыка выяўленчага мастацтва: своеасаблівасці ўздзеяння на аўдыторыю. Спецыялізаваныя выданні, прысвечаныя асобным відам мастацтва, роля крытыкаў у адлюстраванні мастацкага працэсу. Творчасць літаратурных, тэатральных, музычных, кінакрытыкаў, крытыкаў выяўленчага мастацтва. Жанравая сістэма літратурна-мастацкай крытыкі. Трансфармацыя жанраў у сучаснай літаратурна-мастацкай крытыцы.Жанравыя прыярытэты ў масавых і спецыялізаваных газетных і часопісных выданнях.

1. **Крытыка і публіцыстыка: узаемапранікненне і ўласныя сферы дзейнасці.**

Публіцыстыка – найвышэйшы ўзровень журналісцкага майстэрства. Публіцыстычная прырода крытычнага выказвання. Аўтарскае “я” ў публікацыях літаратурна-мастацкай крытыкі. Сістэма разважанняў і аргументаў у творах літаратурна-мастацкай крытыкі. Аналіз і ацэнка мастацкага твора – прадмет дзейнасці мастацтвазнаўства і крытыкі. Адрозненні мастацтвазнаўчага і крытычнага падыходаў. Узаемазалежнасць літаратурна-мастацкай крытыкі ад літаратуразнаўства і публіцыстыкі. Публіцыстычнасць крытыкі, яе разнастайныя праявы ў рэальнай крытычнай дзейнасці. Прырода крытычнай дзейнасці як складаная арыгінальная еднасць навуковасці і публіцыстычнасці.

1. **Крытэрыі і прынцыпы ацэнкі публіцыстычных і мастацкіх твораў.**

Мастацка-эстэтычныя крытэрыі ацэнкі мастацкіх твораў. Рэкламна-камерцыйныя крытэрыі ацэнкі мастацкіх твораў. Маральна-грамадзянскія крытэрыі ў ацэнцы публіцыстычныхі мастацкіх твораў. Змена парадыгмы ў ацэнцы і трактаванні мастацкага твора. Публіцыстыка як самавыяўленне грамадзянскай пазіцыі аўтара. Публіцыстычнасць літаратурна-мастацкай крытыкі.

1. **Метад як інструмент ацэнкі мастацкага твора.**

Паняцце пра метад крытычнага даследавання. Даследаванне мастацкага твора як цэлага. Метад сістэмна-цэласнага аналізу ў літаратурна-мастацкай крытыцы. Гістарычны метад у ацэнцы мастацкага твора. Сацыялагічны метад. Асаблівасці прадстаўлення артэфакта на старонках масавых і спецыялізаваных выданняў. Суб’ектыўнае і аб’ектыўнае ў ацэнцы крытыка. Творчыя метады асобных крытыкаў.

1. **Твор і яго крытычнае вытлумачэнне. Інтэрпрэтацыйныя падыходы.**

Праблема ўспрымання ў сучаснай метадалогіі літаратурна-мастакацкай крытыкі. Спосабы аргументацыі ацэнак і вывадаў. Лагічнае і вобразнае ў працэсе аналізу твораў. Асаблівасці крытычнага вытлумачэння розных відаў мастацтва ў залежнасці ад асаблівасцяў мастацкай мовы, аўтарскага стылю. Асноўныя інтэрпрэтацыйныя тэндэнцыі: імкненне дэшыфраваць тэкст, пошук у тэксце абагульненай ідэі, праблемы, глабальнага прынцыпу. Крытык як інтэрпрэтатар. Спосабы інтэрпрэтацыйных стратэгій. Поліварыянтнасць даследчых інтарэсаў сучаснай філалогіі і гуманітарыстыкі. Выкарыстанне метадаў і прыёмаў з разнастайных сумежных галін ведаў і новыя міждысцыплінарныя плоскасці даследавання.

1. **Крытычнае меркаванне і крытычны аналіз у сістэме літаратурнага факта. Спосабы аргументацыі ацэнак і вывадаў.**

Структура літаратурнага факта. Двухэлементная сiстэма літаратурнага факта: твор i меркаванне чытацкага асяроддзя. Роля крытычнага выказвання аб творы ў пераўтварэнні лiтаратурнага факта ў трохэлементную дынамiчную сiстэму. Крытычныя тэксты яксведчанне асэнсаванага прачытання твора. Амбiвалентнасць крытычных тэкстаў: крытык–чытач. Залежнасць структуры лiтаратурнага факта ад колькасцi крытычных выказванняў аб творы. Ацэначныя рэплiкi на мастацкi твор. Сукупнасць крытычных выказванняў розных крытыкаў наконт аднаго твора. Лiтаратурны факт як прастора з трыма сферамi засяроджанасцi.

1. **Праблема крытэрыяў ацэнкі мастацкай творчасці ва ўмовах грамадскіх рэфармацый.**

Перагляд традыцыйных прынцыпаў і крытэрыяў эстэтычнай ацэнкі. Заканамернае звужэнне грамадскай функцыі крытыкі. Папулярызацыя ў крытыцы прынцыпу “мастацтва дзеля мастацтва”. Дыскрэдытацыя ў чытацкіх колах наіўнага ўяўлення пра надзвычайную грамадскую ролю крытыкі як камертона ў бягучым літаратурным працэсе. Узнікненне з’явы, якую можна акрэсліць як “расплывістасць (амбівалентнасць) меркаванняў”.

1. **Лагічнае і вобразнае ў працэсе аналізу мастацкіх твораў.**

Лагічнае як спосаб фарміравання крытычнага выказвання аб мастацкім творы. Паслядоўнасць і ўзаемасувязь пабудовы выказвання крытыка. Лагічнае спасціжэнне вобразнай сутнасці мастацкага твора. Вобраз як асноватворны і арганізуючы элемент літаратурнага мастацкага твора. Крытык як транслятар аўтараскага светабачання праз прызму дынамічнага вобраза. Мастацкі вобраз як унікальны адбітак і адлюстраванне аўтарскага “я”. Лагічная паслядоўнасць канструявання мастацкай вобразнасці. Мастацкая алагічнасць як мастацкі прыём у метадалогіі некаторых літаратурных плыняў і школ. Дапаможная роля крытыкі ў асэнсаванні складанай канструкцыі мастацкіх вобразаў. Лагічнае і эмацыянальнае ў сістэме крытычнай вобразнасці.Спецыяльныя прыкметы вобразнасці ў крытычнай публіцыстыцы.

1. **Аб’ектыўнае і суб’ектыўнае ў крытыцы.**

Дыялектыка аб’ектыўнага i суб’ектыўнага пачаткаў у крытыцы. Суб’ектыўна-аб’ектыўны, устойлiва-зменлiвы, iнварыянтна-варыятыўны, “дакладна”-шматзначны характар прачытання i ацэнкi твора літаратурна-мастацкай крытыкай. Залежнасць якасці крытычнага твора ад індывідуальна развітага эстэтычнага пачуцця ў крытыка. Магчымасць нязгоды аўтара з крытычнай інтэрпрэтацыяй свайго твора. Набліжанасць духоўнага свету крытыка да духоўнага свету мастака як умова, якая судзейнічае пранікненню ў мастацкі свет твора.

1. **Сацыялагічны і эстэтычны аспекты крытычнага аналізу.**

Паняцце мастацкай культуры і яе элементаў. Прыналежнасць крытыкі да спецыялізаваных інстытутаў свету мастацкай культуры. Задачы крытыкі, якія выцякаюць з яе прыналежнасці. Свабода выбару мастака і публікі. Гісторыя ўзнікнення прафесійнай крытыкі. Пісьменніцкая крытыка і яе спецыфіка. Прафесійная крытыка як выяўленне грамадскага меркавання пра культуру і, адначасова, – праваднік інтарэсаў мастацтва ў публіцы.

1. **Асаблівасці крытыкі пісьменнікаў і дзеячаў мастацтва.**

Пісьменніцкая крытыка як своеасаблівы від літаратурнай крытыкі. Адметнасць метадалогіі пісьменніцкай крытыкі. Паняцце пра імпрэсіянісцкую крытыку, зарыентаваную па паглыбленае ўспрыманне вобразнай сістэмы аўтара і яго правы ў літаратурным творы. Літаратурна-крытычная спадчына Я. Купалы, М. Багдановіча, М. Цвятаевай. Суб’ектыўнасць як метад набліжанай увагі да асобы пісьменніка. Феномен філалагічнага пакалення беларускіх літаратараў. Самаўсведамленне мастацкіх прынцыпаў стварэння вобраза праз прызму прафесійнага падыходу да асвятлення выяўленчага, тэатральнага, музычнага мастацтваў.

1. **Беларуская літаратурна-мастацкая крытыка ў 20–30-я гады XX стагоддзя.: творчыя аб’яднанні і іх выданні.**

Літаратурнае аб'яднанне «Маладняк», утворанае ў канцы 1923 г. Прапаганда мастацкай літаратуры праз часопіс “Маладняк”. Маладнякоўцы К. Чорны, 3. Бядуля, К. Крапіва, У. Дубоўка, Я. Пушча, М. Чарот, Я. Скрыган, А. Вольны, У. Жылка, М. Зарэцкі і інш. Літааб’яднанне «Узвышша» (У. Дубоўка, К. Чорны, К. Крапіва, Я. Пушча, М. Лужанін, С. Дарожны). Літаратурна-мастацкі часопіс «Узвышша». Палеміка з «Маладняком». Літаратурна-крытычная спадчына літаратурных аб’яднанняў.

1. **М. Багдановіч – крытык. Асноўныя тэмы і жанры выступленняў у друку.**

Максім Багдановіч як літаратурны крытык у 1910 гады. Першая спроба пяра – артыкул “І. Неслухоўскі”. Артыкул Максіма Багдановіча “Глыбы і слаі” (1911 г.) – значная з’ява ў гісторыі беларускага прыгожага пісьменства. Артыкул “За тры гады”, які меў падзагаловак “Агляд беларускай краснай пісьменнасці 1911–1913 гг.” (1913 г.) у літаратурна-мастацкім альманаху “Калядная пісанка”. Ацэнка Максімам Багдановічам маладой беларускай літаратуры.

1. **Літаратуразнаўчая і крытычная спадчына І. Замоціна. Творчасць на сумежжы дзвюх культур. Асаблівасці даследчага метаду.**

І.Замоцін – адзін з пачынальнікаў беларускага савецкага літаратуразнаўства. Навуковыя працы, прысвечаныя гісторыі літаратуры XVIII-XIX і беларускай літаратуры пачатку XX стагоддзяў. Першая кніга «Ранние романтические веяния в русской литературе» (1900 г., Варшава). Працы «Романтизм двадцатых годов XIX ст. в русской литературе» (Варшава, 1903-1907, т. 1-2), «Литературные эпохи XIX столетия: Очерки по истории русской литературы» (Варшава, 1906, вып. 1-6), «Сороковые и шестидесятые годы» (Варшава, 1911), «Ф.М.Достоевский в русской критике, 1846-1881» (Варшава, 1913, ч. 1), «Единство русской культуры» (Харкаў, 1919), «На переломе: Схема литературных исканий XIX-XX вв.» (Мінск,1927), «Мастацкая літаратура ў школьным выкладанні. Вып. 1-2» (1927-1928). Метадычныя распрацоўкі па пытаннях выкладання мовы і літаратуры. Шэраг работ, надрукаваных ў 20-30-я гг. у «Працах Беларускага дзяржаўнага ўніверсітэта», у часопісах «Узвышша», «Полымя». Крытыка-біяграфічны нарыс пра М.Багдановіча.

1. **Крытычная спадчына М. Гарэцкага.**

Максім Гарэцкі як пісьменнік, літаратуразнаўца, мовазнаўца, крытык. Аўтар першай «Гісторыі беларускае літаратуры» (Вільня, 1920, 4-е выданне, Менск, 1926). Аўтар літаратурна-крытычнай працы «Маладняк» за пяць гадоў. 1923-1928» (1928), а таксама «Хрэстаматыі беларускае літаратуры. XI век - 1905 г.» (Вільня, 1922), «Руска-беларускага слоўніка» (з Г.Гарэцкім, Смаленск, 1918, 2-е выданне, Вільня, 1920), «Беларуска-расійскага слоўнічка» (3-е выданне, 1925), «Практычнага маскоўска-беларускага слоўніка» (з М.Байковым, 1924, 2-е выданьне, 1926). Зборнік «Народныя песьні зь мелодыямі». Драматычныя абразкі М. Гарэцкага: «Атрута» (1913), «Мутэрка» («Вучыцель Мутэрка», 1920), «Чырвоныя ружы» (1923), «Жартаўлівы Пісарэвіч» (1925), «Не адной веры» (1928), «Гапон і Любачка» (1929) і інш. Перакладчыцкая дзейнасць М. Гарэцкага.

1. **Літаратурна-мастацкая крытыка як сістэма жанраў. Узроўні яе функцыянавання.**

Жанры літаратурна-мастацкай крытыкі як сістэма.Крытэрыі адрознення жанраў літаратурна-мастацкай крытыкі. Жанр як адлюстраванне зместу і формы твора. Суаднесенасць жанраў літаратурна-мастацкай крытыкі і публіцыстыкі. Інфармацыйныя, аналітычныя жанры літаратурна-мастацкай крытыкі. Сістэма жанраў літаратурна-мастацкай крытыкі ў залежнасці ад аб’екта даследавання, у залежнасці ад сутнасці і масштаба з’явы. Анатацыя, анонс, інтэрв’ю, рэцэнзія, агляд у масавым і спецыялізаваным друку. Разнавіднасці крытычнага артыкула. Індывідуальнасць мастака ў жанры творчага партрэта.

1. **Аналітычныя жанры асвятлення літаратуры і мастацтва: артыкул творчы партрэт, рэцэнзія.**

Крытычны артыкул як найбольш распаўсюджаны жанр літаратурна-мастацкай крытыкі. Задачы артыкула. Сучасная актуальная праблема як цэнтр любога крытычнага артыкула. Суадносіны абагульненасці і канкрэтнага аналізу. Навуковасць артыкула. Крытэрыі разрознення артыкулаў. Праблемны артыкул як распаўсюджаная разнавіднасць жанру. Кампазіцыйная пабудова артыкула, звязаная са спецыфікай і характарам аргументацыі. Жанр творчага партрэта як крытычны аналіз індывідуальнасці мастака, манаграфічная партрэтная характарыстыка. Аб’екты даследавання ў жанры творчага партрэта. Крытэрыі выдзялення разнастайнасцей жанру творчага партрэта. Асноўныя тыпы жанру, іх асаблівасці і адрозненні. Спецыфіка антрапалагічнага падыходу. Рэцэнзія як “першы” жанр літаратурна-мастацкай крытыкі. Інфармацыйнае і аналітычнае ў рэцэнзіі. Асаблівасці прадстаўлення цэласнасці мастацкага твора ў рэцэнзіі.

1. **Рэцэнзаванне: пераадоленне “нормы” як пераасэнсаванне статусу рэцэнзіі ў бягучым літаратурным працэсе.**

Рэцэнзія як першасны жанр літаратурна-крытычнай дзейнасці. Адрозненні ад навуковага рэцэнзавання. Эстэтычная прырода рэцэнзіі. Варыянты ўспрымання твора мастацтва. Тыпалагічныя рысы і асаблівасці рэцэнзіі. Асаблівасці рэцэнзавання ў спецыялізаваных выданнях па літаратуры і мастацтву. Успрымальнасць рэцэнзіі да іншых публіцыстычных жанраў.

1. **Мастацкасць крытыкі. Крытыка пісьменніцкая і прафесійная.**

Агульныя рысы крытыкі пісьменніцкай і прафесійнай, іх адрозненні. Розная ступень і прырода суб’ектыўнасці ў крытычнай творчасці пісьменніка і прафесійнага крытыка. Цэласна-непасрэдны характар вобразнасці ў крытычных работах пісьменніка. Уласцівасці прафесійнай крытыкі, выкарыстанне ў пісьменніцкай і прафесійнай крытыцы вобразнага пачатку. Сістэма мастацкіх сродкаў у матэрыялах літаратурна-мастацкай крытыкі. Вобразны пачатак урознах жанрах літаратурна-мастацкай крытыкі.

1. **Магчымасці і рэсурсы сучаснай літаратурна-мастацкай крытыкі ва ўмовах змены вартасных арыенціраў і крытэрыяў эстэтычнай ацэнкі.**

Асноўная асаблівасць грамадскай публіцыстычнай дзейнасці крытыкі – арыентаванасць на публіку. Негатыўныя асаблівасці арыентаванасці літаратурна-мастацкай крытыкі: крытыка як рэкламны занятак па-за аб’ектыўным аналізам вартасцей твора; крытыка, якая перайшла на пазіцыі навукі, адарваная ад грамадскай рэчаіснасці. Праявы публіцыстычнасці крытыкі.

1. **Традыцыі і сучасны стан беларускай тэатральнай крытыкі.**

Станаўленне беларускай тэатральнай крытыкі. Уклад Т.Д. Арловай у развіццё беларускай тэатральнай крытыкі. Школа тэатральнай крытыкі. Тэатральная крытыка і тэатральны працэс. Тэатральная крытыка і тэатральны рух Беларусі. Роля тэатральнай крытыкі ў асвятленні тэатральных форумаў. Тэатральнае мастацтва ў масавым і спецыялізаваным друку. Тэатральная крытыка і тэатральная журналістыка: агульнае і рознае ў творчых падыходах.

1. **Беларуская кінакрытыка і кіназнаўства: станаўленне, развіццё, сучасныя тэндэнцыі.**

Станаўленне беларускай кінакрытыкі. Творчасць Е.Л. Бондаравай як заснавальніцы беларускай школы кінакрытыкі. Кінакрытыка і кіназнаўства: адрозненні ў прадстаўленні кінапрацэсу. Кінакрытыка і кінажурналістыка: адзінае і адрознае ў творчых падыходах. Асаблівасці прадстаўлення кінатвора ў кінакрытыцы. Кіно ў масавым друку. Кінамастацтва ў спецыялізаваным друку. Кінамастацтва ў аўдыёвізуальных СМІ. Кінафестывальны рух у беларускай кінакрытыцы. Беларускія кінакрытыкі.

1. **Музычнае мастацтва і крытыка: разнавіднасці формаў і спецыфіка іх асэнсавання.**

Музычнае мастацтва на старонках друку, у аўдыявізуальных СМІ. Спецыялізаваныя газеты і часопісы пра музычнае мастацтва. Музычная крытыка і музычная журналістыка:асаблівасці падыходаў у асвятленні музычнага мастацтва. Класічная музыка і музычная крытыка. Сучасная музыкальная культура ў адлюстраванні музычнай крытыкі. Музычныя крытыкі Беларусі.

1. **Крытыка аб выяўленчым мастацтве розных відаў.**

Крытыка як рэальная правамоцная сіла, што ўздзейнічае на стваральнікаў мастацкіх каштоўнасцей. Схаваны і адкрыты дыялог крытыка з мастаком. Падвойная задача крытычнай дзейнасці – уздзеянне на публіку і мастака. Залежнасць адрасаванасці крытыкі ад канкрэтных задач, што стаяць перад крытыкам. Падзея, чалавек-аўтар у крытыцы выяўленчага мастацтва. Крытыка выяўленчага мастацтва ў часопісе “Мастацтва”. Беларускія крытыкі выяўленчага мастацтва.

1. **Тэлевізійная, радыёкрытыка, медыякрытыка.**

Тэлевізійная крытыка ў айчынным друку 60-80-х гадоў XX стагоддзя. Віды тэлевізійнай крытыкі. Акадэмічная тэлевізійная крытыка як крытыка дзейнасці тэлебачання, дзе асэносоўваецца творчая практыка дадзенага віду сродка масавай камунікацыі. Прафесійная тэлекрытыка як частка медыякрытыкі ў масавых выданнях. Уладзімір Сапак як першы прафесійны тэлевізійны крытык. Літаратурна-крытычны і тэарэтычны часопіс “Савецкае тэлебачанне і радыё”. Тэлебачанне і радыё на старонках часопіса “Журналіст”. Творчасць тэлевізійных крытыкаў А.Юроўскага, Э.Багірава, Р.Барэцкага, В.Вільчэка, С.Муратова, А.Вартанава, Ю.Багамолава, Н.Пятроўскай, В.Нячай, Н.Фральцовай. Медыякрытыка ў вывучэнні дзейнасці сродкаў масавай инфармацыі. Рэгулятыўная роля медыякрытыкі.

1. **Нацыянальнае і агульначалавечае ў мастацтве і крытыцы.**

Лагічнае і эмацыйнае ўздзеянне крытычнай вобразнасці. Спецыфічныя асаблівасці выкарыстання вобразнасці ў літаратурна-мастацкай крытыцы. Рысы мастацкасці крытыкі, якія звязаны з яе функцыянаваннем пераважна ў сродках масавай інфармацыі. Адлюстраванне нацыянальных адметнасцей мастацкіх твораў у розных відах літаратурна-мастацкай крытыкі. Праяўленне агульначалавечага сэнсу мастацкіх твораў у публікацыях крытыкаў.

1. **Высновы прафесійнага майстэрства крытыка.**

Адрозненне крытыкі ад навуковай і публіцыстычнай дзейнасці. Погляды на крытыку як на асаблівы від літаратурнай творчасці. Адрозненні паміж крытыка-аналітычнымі і стваральна-мастацкімі здольнасцямі. Адрозненні крытыкі ад мастацкай творчасці. Розныя мэты творчай дзейнасці пісьменніка і крытыка. Выкарыстанне крытыкай элементаў мастацкасці. Адукаванасць і мастацкі густ у прафесіі крытыка. Аб’ектыўныя крытэрыі і суб’ектыўнасць крытычнага меркавання.

1. **“Новая крытыка”: паняцце, прынцыпы асэнсавання мастацкіх твораў.**

Заходнееўрапейскія карані “Новай крытыкі”. Ідэі неакрытыцызму ў працах Т.С. Эліёта. Пераацэнка літаратуразнаўчых набыткаў вучонымі ЗША ў 1930-я гады. Вучэнне пра структуру і тэкстуру (Дж. Рэнсам). Развіццё тэорыі “остранения” В.Б. Шклоўскага К. Бруксам. “Парадаксалізацыя” паэзіі.“Новая крытыка” ў Францыі (сярэдзіна 1950–1960-х гг.). “Генетычны структуралізм” Л. Гальдмана, псіхакрытыка Ш. Марона. Р. Барт як ідэёлаг “новай крытыкі”. Структуралісцкія тэндэнцыі, звязаныя са стварэннем агульнай паэтыкі (Ц. Тодараў), тэорыісюжэта і аповеду (А.-Ж. Грэймас, К. Брэмон, Ж. Жэнет), неарыторыкі (група “Мю”, П. Гіро). Адрозненне англійскай, амерыканскай і французскай “новыхкрытык”, асэнсаванне іх вопыту ўБеларусі (М. Тычына і інш.).

1. **Літаратурна-мастацкая крытыка і арт-журналістыка: праблемы трансфармацыі.**

Трансфармацыйныя працэсы ў літаратурна-мастацкай крытыцы ў 80-90-я гады XX стагоддзя. Жанравая сістэма і стылёвыя асаблівасці крытыкі на старонках масавага друку. Дэвальвацыя аналітычнай дамінанты ў літаратурна-мастацкай крытыцы. Асаблівасці праяўлення аўтраскага “я” ў публікацыях на тэмы культуры і мастацтва ў новых сацыякультурных умовах. Забаўляльныя элементы ў публікацях на тэмы культуры і мастацтва. Арт-журналістыка: новыя формы дыялогу з чытачамі (гледачамі). Прафесійна-эстэтычная кампетэнцыя крытыка і журналіста.

**ЛІТАРАТУРА**

**да пытанняў па спецыяльнасці “Літаратурная работа (творчасць)”**

1. Абабурка, М. В. Беларуская лінгвістычная паэтыка і тэксталогія / М. В. Абабурка. – Магілёў, 2008.
2. Автор и текст: Сб. ст. / Под ред. В.М. Марковича, В. Шмида– СПб.: Изд-во С-Петерб. ун-та., 1996. – 460 с.
3. Аймермахер, К. Знак. Текст. Культура /К.Аймермахер – М.: Дом интеллектуальной книги, 1997.–244 с.
4. Багдановіч, І.Э. Авангард і традыцыя : беларус. паэзія на хвалі нац. адраджэння / І.Э. Багдановіч. – Мінск : Беларус. навука, 2001. – 387 с.
5. Баранов, В.И., Бочаров А.Г., Суровцев Ю.И. Литературно-художественная критика / В.И.Баранов, А.Г. Бочаров, Ю.И. Суровцев . – М.: Высшая школа, 1982. – 206 с.
6. Барт, Р. Избранные работы. Семиотика. Поэтика / Р.Барт –М.: Прогресс,1994. – 615 с.
7. Барт, Р. Литература сегодня /РБарт // Избранные работы: Семиотика. Поэтика.– М.: Прогресс, 1989.– С. 233—245.
8. Бахтин, М.М. Эстетика словесного творчества / М.М.Бахтин – М.: Искусство, 1986.–444 с.
9. Бондарева,Е.Л. Литературно-художественная критика. Часть 1 / Е.Л. Бондарева. – БГУ, 1987. – 74 с.
10. Бондарева, Е.Л. Литературно-художественная критика. Основы теории. Часть 2 / Е.Л. Бондарева. – БГУ, 1994. – 37 с.
11. Бондарава, Е.Л. Беларуская літаратурна-мастацкая крытыка: пачатак і станаўленне. Частка 3/ Е.Л. Бондарава. – БДУ, 1997. – 63 с.
12. Бондарева, Е.Л. Экран в разных измерениях / Е.Л. Бондарева. – БГУ, 1983. – 271 с.
13. Борев, В.Ю. В зеркале критики / В.Ю.Борев. – М.: Искусство, 1985. – 275 с.
14. Бязлепкіна, А. 100 слоў пра сучасную беларускую літаратуру / А. Бязлепкіна. – Мінск : Лімарыус, 2012. – 224 с.
15. Васючэнка, П. Сучасная беларуская драматургія: Дапаможнік для настаўнікаў / П. Васючэнка. – Мінск : Маст. літ., 2000. – 158 с.
16. Васючэнка, П.В. Ад тэксту да хранатопа : артыкулы, эсэ, пятрогліфы / П.В. Васючэнка. – Мінск : Галіяфы, 2009. – 200 с.
17. Веселовский, А.Н. Историческая поэтика / А.Н.Веселовский–М.: Едиториал УРСС, 2004.– 646 с.
18. Виды литературно-художественной критики. Опыт историко-теоретического обзора: сб. науч. ст./под общ.ред. Л.П.Саенковой: Минск: БГУ, 2005. – 137 с.
19. Время. Искусство. Критика: сб. науч.тр. Вып.2 / под ред. Л.П.Саенковой. – Минск: БГУ, 2010. – 200 с.
20. Гадамер, Г.–Г. Актуальность прекрасного/ Г.-Г. Гадамер–М.: Изд-во “Искусство”,1991. –367 с.
21. Гарадніцкі, Я.А. Паэтыка беларускай літаратуры ХХ стагоддзя / Я.А. Гарадніцкі. – Мінск : Беларус. навука, 2010. – 332 с.
22. Гiсторыя беларускай лiтаратуры ХХ стагоддзя : у 4 т. Т. 3/ Нац. акад. навук Беларусi. – 2-е выд. – Мінск: Беларуская навука, 2002. – 951 с.
23. Гісторыя беларускай літаратуры ХХ стагоддзя : у 4 т. Т. 4. Кн. 1 : 1966-1985 / НАН Беларусі, Аддз-не гуманітар. навук і мастацтваў, Ін- т літ. Імя Я.Купалы; навук.рэд. У. В. Гніламёдаў, С. С. Лаўшук. – 2-е выд. – Мінск : Беларуская навука, 2004. – 928 с.
24. Гісторыя беларускай літаратуры ХХ стагоддзя : у 4 т. Т. 4. Кн. 2 : 1985–2000 / НАН Беларусі, Аддз-не гуманітар.навук і мастацтваў, Ін-т літ. імя Я.Купалы; навук. рэд. У. В. Гніламёдаў, С. С. Лаўшук. – Мінск : Беларуская навука, 2003. – 975 с.
25. Гісторыя беларускай літаратуры ХХ стагоддзя: у 4 т. Т. 4. Кн. 3 / НАН Беларусі, Аддз-не гуманітар. навук і мастацтваў, Цэнтр даслед. Беларус. культуры, мовы і літ.; навук. рэд. У. В. Гніламёдаў, С. С. Лаўшук. – Мінск: Беларуская навука, 2014. – 1319 с.
26. Гніламёдаў, У. Ад даўніны да сучаснасці: Нарыс пра беларускую паэзію / У. Гніламёдаў. – Мінск : Маст. літ., 2001. – 246 с.
27. Гончарова, С.Я. Современная русская драма / С.Я.Гончарова – Минск: БГУ, 2003. – 70 с.
28. Губская, В. Класіка ХХ стагоддзя: прыхаваныя таямніцы рамана “Віленскія камунары” М. Гарэцкага. – Мінск: РІВШ, 2016. – 108 с.
29. Губская, В. Нашаніўская дзейнасць Максіма Гарэцкага: ад карэспандэнта да пісьменніка / В. М. Губская // Навук.-практ. канф.: Філасофія нацыянальнай медыяпрасторы (да 110-годдзя выхаду газет “Наша доля” і “Наша ніва”). Мінск: БДУ, 2016. – С. 32-39.
30. Губская, В. Тэксты Максіма Гарэцкага на старонках “Нашай нівы” праз прызму ўспрыняцця журналістыкі / В. М. Губская // Полымя. №11. С. 119-126.
31. Жураўлеў, В.П. Структура твора : рух сюжэтна-кампазіцыйных форм / В.П. Жураўлеў. – Мінск : Навука і тэхніка, 1978. – 311 с.
32. Задорнова, В.Я. Восприятие и интерпретация художественного текста / В.Я.Задорнова– М.: Высшая школа, 1994.– 152 с.
33. Замоцін, І.І. Творы: літаратурна-крытычныя артыкулы / І.І. Замоцін. – Мн.: Мастацкая літаратура, 1991. – 335 с.
34. Іўчанкаў, В. І. Беларуская арфаграфія: апавяданні і гісторыі / В. І. Іўчанкаў. – Мінск, 2010.–
35. Іўчанкаў, В. І. Беларускі правапіс у апорных схемах / В. І. Іўчанкаў. – Мінск, 2010.–
36. Іўчанкаў, В. І. Дыскурс беларускіх СМІ. Арганізацыя публіцыстычнага тэксту / В. І. Іўчанкаў. – Мінск, 2003.–
37. Іўчанкаў, В.І. Медыярыторыка: рытарычныя асновы журналістыкі, лінгвістыка публіцыстычнага тэксту, дыскурсны аналіз сродкаў масавай інфармацыі : курс лекцый /. – Мінск, 2009.
38. Ильин, И.П. Постмодернизм от истоков до конца столетий: эволюция научного мифа / И.П.Ильин – М.: Интрада, 1998. – 255 с.
39. Кавалеўскі, А. “Адчуць нявыказанае” (развагі аб інтэрпрэтацыі паэтычнага тэксту) / А.Кавалеўскі // Слова ў кантэксце часу: да 80-годдзя д-ра філал. навук, праф. Аркадзя Іосіфавіча Наркевіча: зб. навук. прац / пад агульн. рэд. д-ра філал. навук, праф. В.І. Іўчанкава. – Мінск: Адукацыя і выхаванне, 2009. – С. 200–210.
40. Кавалеўскі, А. Аз, Букі, Ведзі... Бум-Бам-Літ / А.Кавалеўскі // Журналистика и искусство: Материалы научн. чтений, посвящ. творческой деятельности театр. критика, доктора филол. наук, профессора Т.Д. Орловой, Минск, 2005 г. / Белорусский государственный университет.– Минск, 2005.– С. 33-36.
41. Кавалеўскі, А. Паэзія і крытыка: спосабы і формы ўзаемадзеяння / А.Кавалеўскі // Сучасныя аспекты развіцця беларускай журналістыкі. Выпуск 4: Зб. артыкулаў; Рэдкал.: В.П. Вараб’ёў (адк. рэд.) і інш. – Мінск, 2001. – С. 75—80.
42. Кавалеўскі, А. Чытаць – успрымаць – разумець / А.Кавалеўскі // Тэксты — №12. — Мінск, 2009. — С. 75 – 101.
43. Каваленка, Віктар. Праблемы сучаснай беларускай крытыкі / Віктар Каваленка– Мн.: Навука і тэхніка, 1977 – 277 с.
44. Каваленка, В.А. Міфа-паэтычныя матывы ў беларускай літаратуры / В.А. Каваленка. – Мінск : Навука і тэхніка, 1981. – 320 с.
45. Капцев, В.А. Трансформация образа современного писателя: от общественного статуса к медийному имиджу / В.А.Капцев. – Минск: БГУ, 2013. – 110 с.
46. Карповіч, М. П. Рытарычны ідэал ужурналістыцы: навукова-практычны пошук / М. П. Карповіч. – Мінск, 2004.
47. Кісліцына, Г. Лірычная мініяцюра як жанр беларускай літаратуры / Г.Кісліцына– Мінск: Беларуская навука, 2000. – 118 с.
48. Кісліцына, Г. Новая літаратурная сітуацыя: змена культурнай парадыгмы / Г. Кісліцына. – Мінск: Логвінаў, 2006. – 210 с.
49. Клушина, Н.И. Стилистика публицистического текста. – М.: МедиаМир, 2008. – 244 с.
50. Корань, Л. Цукровы пеўнік: літ.-крытыч. арт. – Мінск: Маст. літ. – 1996. – 288 с.
51. Короченский, А.П. Пятая власть? Медиакритика в теории и практике журналистики / А.П.Короченский. – Ростов: Изд-во Ростовского гос. ун-та, 2003. – 284 с.
52. Кулешов, В.И. История русской критики / В.И.Кулешов. – М.: Просвещение, 1978. – 523 с.
53. Культура мовы журналіста: зборнік навуковых артыкулаў. Вып. 1–6. – Мінск, 1982–1992.
54. Ларин, Б.А. Эстетика слова и язык писателя /Б.А. Ларин – Л.: Художественная литература. Ленинградское отделение, 1974– 288 с.
55. Лотман, Ю.М. О поэтах и поэзии: Анализ поэтического текста. Статьи. Исследования. Заметки / Ю.М. Лотман – СПб.: Искусство, 2001.– 848 с.
56. Лотман, Ю.М. Структура художественного текста / Ю.М. Лотман. – М. : Искусство, 1970. – 384 с.
57. Мушынскі, М.І.Беларуская крытыка і літаратуразнаўства: 20-30-я гады / М.І.Мушынскі.– Мінск: Навука і тэхніка, 1975. – 376 с.
58. Мушынскі, М.І. Беларуская крытыка і літаратуразнаўства: 40- першая палова 60-х гадоў / М.І.Мушынскі.– Мінск: Навука і тэхніка, 1985. – 342 с.
59. Орлова, Т.Д. Театральная журналистика. Теория и практика: В 2 ч. / Т.Д.Орлова. – БГУ. – Мн., 2001–2002. Ч. 1. – 146 с.; Ч. 2. – 139 с.
60. Орлова, Т.Д. Современная белорусская театральная культура: учеб.- метод. Пособие/ Т.Д.Орлова – Мн.: БГУ, 2001. – 35 с.
61. Орлова, Т.Д. Музыкальная журналистика: учеб. Пособие / Т.Д.Орлова – Минск: «Современные знания», 2007. – 132 с.
62. Орлова, Т.Д. Театральная критика нового времени / Т.Д.Орлова. – Минск: Літаратура і Мастацтва, 2010. – 232 с.; Инопланетянка. – Минск: А.Н. Вараксин, 2012. – 108 с.
63. Произведение искусства – предмет анализа критика: сб. науч. тр. Вып. 1. / под ред. Т.Д.Орловой . – Минск: БГУ, 2009. – 116 с.
64. Русская литература конца XX века. Под ред. С.И.Тиминой . – М.: Издательский центр «Академия», 211. – 368 с.
65. Рагойша, В.П. Тэорыя літаратуры ў тэрмінах : дапам. / В.П. Рагойша. – Мінск : Беларус. энцыкл., 2001. – 384 с.
66. Русская проза конца ХХ века. – М.: Academia, 2005. – 368 с.
67. Саенкова, Л.П.. Массовая культура. Эволюция зрелищных форм / Л.П.Саенкова. – Минск: БГУ, 2003. –122 с.
68. Саенкова, Людмила Минский международный кинофестиваль «Лістапад»: 20 лет спустя / Людмила Саенкова. – Минск: Издательский дом «Звязда», 2013. – 318 с.
69. Скоропанова, И. С. Русская постмодернистская литература И.С.Скоропанова – М.: «Флинта», «Наука», 1999. – 608 с.
70. СМИ и современная культура: к 90-летию заслуж. деятеля науки Респ. Беларусь, д-ра филол. наук, проф. Е.Л.Бондаревой: сб. науч.тр. / под общ. ред. Л.П.Саенковой. – Минск: Изд.центр БГУ, 2012. – 618 с.
71. Современная русская литература (1990-е гг. – начало ХХI в.): Учебное пособие. – СПб.: Филолог.ф-т СПб ун-та; Изд. Центр «Академия», 2005. – 352 с.
72. Солганик, Г. Я. Стилистика текста / Г. Я. Солганик. – М., 1997.
73. Стральцоў, Б. В. Асновы літаратурна-мастацкай творчасці : вучэбна-метадычны дапаможнік : У 2 ч. Ч. 1 / Б. В. Стральцоў. — Мінск : БДУ, 1999. — 66 с.
74. Стральцоў, Б. В. Метад і жанр / Б. В. Стральцоў. – Мінск, 2002.
75. Тарановский, К. О поэзии и поэтике / К.Тарановский – М.: Языки русской культуры, 2000.– 432 с.
76. Теории, школы, концепции: (Критич. анализы). Художественная рецепция и герменевтика: Сб. ст. / АН СССР. Ин-т мировой лит.им. А.М. Гоького; Отв. ред. Ю.Б. Борев. – М.: Наука, 1985. – 375 с.
77. Трансформация жанров в литературно-художественной критике: сб. науч. тр. Вып. 4 / под ред. Л.П.Саенковой – Минск:БГУ, 2013. – 158 с.
78. Тынянов, Ю.Н. Литературный факт/ Ю.Н. Тынянов – М.: Высшая школа, 1993.–320 с.
79. Черняк, М.А. Современная русская литература: Учебное пособие / М.А.Черняк. – СПб., М.: Сага, Форум, 2004.– 333 с.
80. Цікоцкі, М. Я. Стылістыка публіцыстычных жанраў / М. Я. Цікоцкі. – Мінск, 1971.
81. Цікоцкі, М. Я. Стылістыка беларускай мовы / М. Я. Цікоцкі. – Мінск, 1995.
82. Цікоцкі, М. Я. Стылістыка тэксту / М. Я. Цікоцкі. – Мінск, 2005.
83. Эйхенбаум, Б.М. О литературе: Работы разных лет /Б.М. Эйхенбаум– М.: Советский писатель, 1987. – 540 с.
84. Элиаде, М. Миф о вечном возвращении: архетипы и повторения / М. Элиаде. – СПб. : Алетейя, 1998. – 249 с.